
Az ÖMKI ügyvezetője 


Az ökológiai gazdálkodás a talajok és az élővilág épségének, az emberek egészségének megőrzését célzó termelési 
rendszer. Erkölcsi alapvetéseken nyugszik, ugyanakkor követelményeit ma már részletes jogszabályok írják le. Öko- 
lógiai gazdálkodásból származó termékként, vagy köznapi szóhasználattal biotermékként csak olyan élelmiszerek 
forgalmazhatók, melyek előállítását és kereskedelmét akkreditált ellenőrző szervezetek kontrollálják és tanúsítják. 


Az ökológiai gazdálkodás ötvözi a hagyományt, a tudományos kutatást és az innovációt. Az ökogazdálkodásban a 
műtrágyák, szintetikus növényvédőszerek és adalékanyagok használata tilos, hiszen ezek ellenkeznek a termelési 
rendszer alapelveivel. Éppen ezért az ökológiai gazdálkodásban üzemi szinten még számos olyan termesztéstech- 
nológiai és feldolgozási kérdés nyitott, melyre a konvencionális mezőgazdaság és élelmiszeripar már megadta 
saját válaszait. Ilyen fejlesztési területek például a vegyszermentes gyomkezelés, a biológiai növényvédelem egyes 
kérdései, de említhetnénk a fajtaválasztást és az ökológiai nemesítést is. Az ökogazdálkodás kutatása, az adott 
agroökológiai környezethez igazodó, egyszerűen alkalmazható megoldások kifejlesztése, adaptálása és megosztása 
elengedhetetlen a hazai professzionális biotermesztők sikeréhez. 


A jelen kiadvány az Ökológiai Mezőgazdasági Kutatóintézet Közhasznú Nonprofit Kft. (ÖMKi) 2012-ben megvalósított 
üzemi, vagy más néven on-farm kísérleteit mutatja be. A kísérletek célja, hogy együttműködésben a gazdálkodókkal 
növeljük az ökológiai mezőgazdaság hazai tudásbázisát, fejlesszük az ágazat szereplői közötti kapcsolatokat és bizto- 
sítsuk a lehetőséget a tapasztalatok kicserélésére és megosztására. 


Szeretném megragadni az alkalmat, hogy megköszönjem az on-farm program idei résztvevőinek a kutatásba be- 
fektetett munkájukat: az újdonságokra nyitott biogazdák, innovatív kutatóintézetek, a kísérleteket készítményeikkel 
támogató cégek, a munkát szakmai tanáccsal segítő szakemberek tették lehetővé, hogy a jelen kiadványt kezében 
tarthatja az Olvasó. Külön köszönet illeti a svájci Forschungsinstitut für biologischen Landbau (FiBL) kutatóintéze- 
tet — az ÖMKI alapítóját — és a Pancivis Alapítványt a tevékenységünk végzéséhez szükséges anyagi támogatás 
biztosításáért. 


Az ökológiai gazdálkodás a világ legdinamikusabban fejlődő mezőgazdasági rendszere. Bízunk benne, hogy mun- 
kánkkal és az itt publikált első éves eredményekkel, ha csak kicsit is, de hozzájárulhatunk ahhoz, hogy ez Magyar- 
országon is így legyen! 

ON-FARM KUTATÁS 


Az ÖNMKI on-farm kutatási hálózata 


Drexler Dóra — Papp Orsolya — Csáki Tamás 


Az ÖMKI 2012-ben kezdte meg on-farm kutatási programját. Az on-farm kutatási hálózat nem más, mint a hazai 
ökológiai gazdaságokban megvalósuló üzemi kísérletek rendszere. Életszerű helyzetekben kivitelezett, egyszerű 
kísérletek beállítását jelenti működő gazdaságokban, illeszkedve a gazdálkodók által meghatározott termelési célok- 
hoz. A kísérletek témáját a résztvevő gazdaságokkal közösen alakítjuk ki. A megvalósítás során nincsenek — nem is 
lehetnek — szigorúan kontrollált, egy változóra szűkített körülmények, hanem a mindennapi élet változatos gyakorla- 
tában teszteljük, hogy adott fajta, készítmény vagy éppen magkeverék miképp teljesít. A hálózatban résztvevő gaz- 
dák így közvetlenül a saját termőterületükről és termesztéstechnológiájukról kapnak visszajelzést. Ugyanakkor, mivel 
egy-egy témában több, egymástól igen eltérő adottságú gazdaságban állítunk be kísérletet, az eredmények átfo- 
góbb képet adnak a hazai ökológiai termesztési gyakorlatról és az egyes esetekben alkalmazható megoldásokról. 


Az on-farm kutatás lelke az együttműködés: A kísérletek kiválasztása, megvalósítása, kiértékelése és az eredmények 
megvitatása szoros kapcsolatot teremt a sokszor évtizedes gyakorlati tapasztalattal rendelkező gazdálkodók és a 
programban résztvevő szakértők, kutatók és nemesítők között. Az évközi találkozók, terepi rendezvények, kóstolók 
vagy eredményértékelő műhelyek a gazdatársadalom körében is lehetőséget adnak a közösség-alkotásra. A sze- 
replők között kialakuló párbeszéddel a szakmai információk hozzáférhetőbbé válnak, a kölcsönösen megosztott 
tapasztalatok és hozzáértés sokszorozódik és minden fél olyan elemeket sajátíthat el, amelyekre a rendszer többi 
tagja segítsége nélkül nem, vagy kevésbé lenne képes. 


Hazánkban az üzemi kísérletek, a gyakorlatban történő vizsgálódás nagy múltra tekint vissza, és a biogazdálkodás 
területén is jelentős tapasztalattal rendelkező tangazdaságok működnek. Az ökológiai gazdálkodásban on-farm jel- 
legű kísérletezésre azonban mindeddig nem volt példa. Nyugat-Európában és Észak-Amerikában jelentős szerepük 
van az on-farm típusú rendszereknek a gazdálkodók információval való ellátásában, innovatív jó gyakorlatok kifej- 
lesztésében és terjesztésében. Az Egyesült Államok Mezőgazdasági Minisztériuma fenntartható mezőgazdasági ku- 
tatásért és oktatásért felelős programjában (SARE) már az 1970-es évek óta működnek on-farm hálózati kísérletek. 
Európában szintén régóta elterjedt ez a kutatási módszer és alapvető fejlesztési eszközévé vált olyan biokutatási 
intézeteknek, mint a holland Louis Bolk Intézet, az angol Elm Farm kutatóközpont vagy a norvég NORSOK Intézet. 
Partnerintézetünk, a svájci székhelyű FiBL (Forschunginstitut für biologischen Landbau) immár 40 éves fennállása 
folyamán számos on-farm kísérlettel és praktikus kiadványok közreadásával erősítette a kapcsolatot a kutatás és a 
gyakorlat között. A szisztéma olyannyira sikeresnek bizonyult, hogy működési elvét Németországban és Ausztriában 
is átvették. Ausztriában Bionet néven működik on-farm vizsgálati rendszer a FiBL Austria, az Osztrák Agrárkamara, a 
BIO AUSTRIA ökogazda szövetség, agráregyetemek és természetesen a gazdálkodók részvételével. 


A külföldi pozitív példákat követve 2012-ben ökológiai zöldség-, gyümölcs- és szántóföldi termesztés témakörében 
az alábbi on-farm kísérleteket indítottuk el: 


e Hat rezisztens, keszthelyi nemesítésű burgonyafajta termesztéstechnológiai, minőségi és mennyiségi ered- 
ményeinek vizsgálata 12 ökogazdaságban; 


e Közép-magyarországi paradicsom tájfajták tulajdonságainak vizsgálata sztenderdizált kísérletben és on-farm 
körülmények között; 


e A cseresznyelégy elleni biológiai védekezés lehetőségei entomopatogén gombát tartalmazó készítménnyel 
3 ökológiai cseresznyésben; 


e Növénykondicionáló készítmények beltartalomra gyakorolt hatásának vizsgálata ökológiai gabonatermesztésben; 


e Őshonos gyepmag keverékek tesztelése fajgazdag szőlősorköz-takarónövényzet kialakításához. 





Megállapíthatjuk, hogy az ökológiai on-farm kutatás első éve jó eredménnyel zárult: a kezdeményezésre sok 
biogazda mutatkozott nyitottnak, összesen 36 helyszínen valósult meg valamely témában on-farm kutatás és továb- 
bi 16 helyszínen jelenleg is folyamatban vannak ősszel indult kísérletek. Az öt elindított témában nemcsak a gazdák 
önkéntességére és lelkesedésére számíthattunk, de több elismert szakértővel is együttműködésbe léptünk és ter- 
mékeik felajánlásával a tesztelt készítmények és fajták előállítói és forgalmazói is bekapcsolódtak a munkába. Két 
témában előadásaikkal, szakmai tanácsaikkal a svájci FiBL kutatói is támogatták a program sikeres megvalósítását. 


A burgonya és paradicsom fajtavizsgálat során közös terepnapokon vehettek részt a gazdák, és elindult a közönség- 
tájékoztatás, a fogyasztók bevonása is. A szőlősorköz-takarónövényzet kísérlet olyannyira közérdekűnek bizonyult, 
hogy több termesztési régióból, ökológiai és konvencionális gazdálkodást folytató szőlészetek egyaránt jelezték csat- 
lakozási szándékukat, és az ökológiai szőlőtermesztésről szóló, szaktanácsadók számára akkreditált rendezvényünk 
több borvidékre is meghívást kapott. Az együttműködésekről, rendezvényekről, évközi kutatási eredményekről szá- 
mos közlemény és hír jelent meg nyomtatásban és az elektronikus sajtóban. 


Örömmel állapítottuk meg, hogy a hazai ökológiai mezőgazdálkodás szereplői nyitottsággal, érdeklődéssel fordultak 
az on-farm kutatás felé, és igényt tartanak a munkánkra. Éppen ezért 2013-ban folytatjuk a megkezdett kísérleteket, 
egyúttal új kutatási témákat is indítunk. Az első év eredményeinek itt közreadott összesítésével reméljük, hogy még 
többen kedvet kapnak a bekapcsolódáshoz, valamint az ágazatban érintettek tágabb köre is hasznos információkra 
talál! 





KERTÉSZETI KUTATÁSOK 


Burgonyafajták vizsgálata ökológiai 
gazdaságokban 
Papp Orsolya — Drexler Dóra 


Bevezetés 


A burgonya a legnagyobb mennyiségben fogyasztott zöldségféle hazánkban. Ezen belül a bioburgonya felvevőpiaca 
is stabilnak mondható, sőt növekvő érdeklődés mutatkozik iránta. A biotermesztők a fokozódó felvásárlási igényt ed- 
dig főleg a közismert fajták ökológiai termesztésével igyekeztek kielégíteni, de a konvencionális körülmények között 
bevált burgonyák nem mindig bizonyulnak alkalmasnak az ökológiai termesztésre. Annak érdekében, hogy pontos 
adatok és megfigyelések birtokában tehessünk javaslatot a biogazdák számára az ökológiai gazdálkodásban ajánlott 
burgonyafajtákra, 2012-ben burgonya fajtakísérletet állítottunk be az ország több tájegységében. 


AN A vizsgálat általános módszertana 


A 2012-es évben 12 minősített ökogazdaság csatlakozott a burgonya on-farm kísérleti hálózathoz (ld. 1. ábra). 
A kísérletben résztvevő gazdaságok összesített burgonyatermesztő területe 7,8 hektár volt, ezzel a hazai összes 
bioburgonya termesztőterület 20 90-át képviselték. 


1. ábra 

A 2012-es bioburgonya 
fajtavizsgálatban résztvevő 
gazdaságok elhelyezkedése 
Magyarországon (egy pont esetenként 
több gazdaságot is jelöl) 





A kísérletben hat hazai nemesítésű burgonya fajtát vizsgáltunk meg (nemesítő: Pannon Egyetem, Burgonyakutatási 
Központ, Keszthely). A résztvevő biogazdák a nemesítő által rendelkezésre bocsátott fémzárolt, szuperelit minőségű 
gumókat az általuk megszokott módon ültették el és gondozták az év során. Fajtánként a parcellák mérete minimum 
12 négyzetméter volt, amin egységesen 60 db gumót kellett elültetni, több gazdaságban azonban ennél nagyobb 
területen is vetettek (ld. 2. és 3. ábra). Viszonyítási alapnak és az eredmények összehasonlíthatósága végett kontroll 
fajtának a holland Desirée-t választottuk. A burgonyák kezeléséről, a termesztés körülményeiről a gazdálkodók jegy- 
zőkönyvet vezettek, majd a betakarításkor mennyiségi és minőségi vizsgálatot végeztek velünk közösen. A kísérlet 
elindítása, a jegyzőkönyv összeállítása, a fajták évközi felvételezése és az eredmények értelmezése Dr. Polgár Zsolt, 
a PE Burgonyakutatási Központ igazgatója, és Dr. Bernhard Speiser, a svájci Forschungsinstitut für biologischen 
Landbau (FiBL) szakértője segítségével történt. 











2. ábra A 12 négyzetméteres kísérleti parcellák 3. ábra Nagyobb területű fajtakísérlet 
(helyszín: Isaszeg, homoktalaj) (helyszín: Gödöllő GAK, erdőtalaj) 


EH A kísérletben résztvevő fajták rövid jellemzése 


A helyes fajtaválasztás döntően befolyásolhatja a termesztés sikerességét. Ez az állítás az ökológiai gazdálkodásra 
fokozottan igaz. Elsősorban a fajtán múlik az elérhető termés mennyisége, az egyes kórozókra, kártevőkre muta- 
tott érzékenység és ezzel összefüggésben a védekezés költségessége, a megfelelő gumóminőség és ezáltal az 
eladhatóság. Általánosságban kijelenthető, hogy az ökológiai gazdálkodásban kifejezetten érdemes rezisztens faj- 
tákkal foglalkozni, ezért a burgonya kísérleteink tárgyául (a nemesítők, forgalmazók és állami intézetek fajtavizsgálói 
véleményének figyelembe vételével) olyan fajtákat választottunk, melyek várhatóan jó ellenállóságot mutatnak a 
legfőbb kórokozókkal szemben. 


A kiválasztás során további előnyt jelentett, hogy a fajtákat hazánk agro-ökológiai körülményei között nemesítették 
ki. A nemesítés célja, annak megkezdése idején népgazdasági érdeket szolgált: az ország élelmiszer önellátásának 
biztosítása végett hozták létre a vírusfertőzések okozta leromlásnak ellenálló, többszörösen visszavethető fajtákat. A 
nemesítés eredetileg tehát nem az ökológiai gazdálkodás számára történt, ellenállóságuk folytán azonban feltéte- 
lezhetjük, hogy a fajták kiválóan alkalmasak a biogazdálkodás számára. 


A kísérletben szereplő fajták jellemzése az alábbiakban olvasható. A bemutatás a nemesítő által közreadott infor- 
mációkon alapul. 


BALATONI RÓZSA 


Érésidő: korai érésű 

Gumójellemzők: sötét rózsa héjú, sárga húsú, nagy 
gumójú 

Ellenállóság: magas fokon rezisztens a burgonya- 
vírusokkal szemben, lombfitoftórával szemben köze- 
pesen fogékony, gumóvarasodással és fonalférgekkel 
szemben rezisztens 

Felhasználás: , B" típusú, nem lisztes, általános célú 
étkezési burgonya 








DÉMON 


Érésidő: középkorai érésű 

Gumójellemzők: sötét rózsa héjú, sárga húsú, nagy 
gumójú 

Ellenállóság: magas fokon rezisztens a burgonya- 
vírusokkal szemben, lombfitoftórával szemben köze- 
pesen fogékony, gumóvarasodással és fonalférgekkel 
szemben rezisztens 


Felhasználás: , B" típusú, nem lisztes, általános célú 
étkezési burgonya 


HÓPEHELY 


Érésidő: középkorai érésű 
Gumójellemzők: sárga héjú, fehér húsú fajta 
Ellenállóság: magas fokon rezisztens a burgonya- 


vírusokkal szemben, lombfitoftórával szemben köze- 
pesen ellenálló, fonalférgekkel szemben rezisztens 


Felhasználás: , B" típusú, nem szétfövő, általános 
célú étkezési burgonya. 


KATICA 


Érésidő: középkorai érésű 

Gumójellemzők: fényes rózsa héjú, sárga húsú, 
közepes méretű gumókkal rendelkező fajta 
Ellenállóság: magas fokon rezisztens a burgonya- 
vírusokkal szemben, lombfitoftórával szemben köze- 
pesen fogékony, gumóvarasodással és fonalférgekkel 
szemben rezisztens 


Felhasználás: , B" típusú, nem lisztes, általános célú 
étkezési burgonya 











VÉNUSZ GOLD 


Érésidő: középkorai érésű 

Gumójellemzők: világossárga héjú, krémszínű húsú 
fajta 

Ellenállóság: magas fokon rezisztens a burgo- 
nyavírusokkal és lombfitoftórával szemben, gumóva- 
rasodással és fonalférgekkel szemben rezisztens 


Felhasználás: „C" főzési típusú, enyhén lisztes étke- 
zési burgonya. 


WHITE LADY 


Érésidő: középkorai érésű 
Gumójellemzők: világossárga héjú és húsú fajta 
Ellenállóság: magas fokon rezisztens a burgonyaví- 


rusokkal és lombfitoftórával szemben, gumóvaraso- 
dással és fonalférgekkel szemben rezisztens 


Felhasználás: „C" főzési típusú, enyhén lisztes étke- 
zési burgonya 


DESIRÉE 


Érésidő: közép érésű 

Gumójellemzők: rózsa héjú, világossárga húsú fajta 
Ellenállóság: érzékeny a burgonya Y és levélsodró 
vírusra. Lombfitoftórával szemben közepesen ellen- 
álló. Gumóvarasodásra és fonálférgekkel szemben 
fogékony. 

Felhasználás: , A/B" főzési típusú, nem szétfövő 
étkezési burgonya 














EJ Összesített eredmények 

3.1. A mennyiségi vizsgálat eredményei és értékelése 

A 12 gazdaság kg/m2-ben kifejezett termésátlagait a 1. táblázatban, valamint a 4. ábrán foglaltuk össze. Az on- 
farm kísérlet jellegéből adódóan az összesített termésátlagok irányadó értékként értelmezendők, hiszen az egyes 
gazdaságokban a fajták eltérő kezelésben részesültek eltérő ökológiai körülmények között, ezért igen különböző 


mértékben teljesítettek. 


Termésátlag (kg/m?) 





















































Balatoni Démon Hópehely Katica Vénusz White Lady Desirée 
Rózsa Gold 


4. ábra A 2012-es bioburgonya on-farm kísérlet termésátlagai és a fajták minimum és maximum 
teljesítményének értékei (12 gazdaság eredményeinek összesítéséből) 


Az eredményekből megállapítható, hogy összesítve a vizsgált fajták többsége — egy év adatai alapján — versenyké- 
pes termésmennyiséget mutatott a kontroll fajtához képest. A termés mennyiségét a termőhely talajtípusa és az 
öntözés technológiája döntően befolyásolta, amelyet jól tükröz az 1. táblázat. 


A terméseredmények jelentős szórásából látható, hogy több gazdaságban nem sikerült megközelíteni a fajta ge- 
netikai terméspotenciálját. Ezekben az esetekben mérlegelni kell, hogy a termesztés technológiája és/vagy a vá- 
lasztott terület alkalmatlansága a bioburgonya gazdaságos termesztésének kerékkötője. A legtöbbször a termőhely 
adottságaihoz illesztett technológiával ökológiai gazdálkodási körülmények között is megközelíthető a fajtában rejlő 
terméspotenciál. Érdemes ezért több figyelmet fordítani a bioburgonya termesztés gyakorlati megvalósítására (ld. a 
Bioburgonya. Minőség a termesztés minden lépésében, 2012 c. ÖMKI kiadványt). 

Szakály 


5, 




















Székes- | Isaszeg | Gödöllő | lsaszeg | Kiskun- | Hajdú- | Kiskun- Szada* Galga- Teri Gödöllő 
fehérvár Îl: JE 2. halas | hadház I] félegyháza hévíz 2. 
Balatoni Rózsa 1,5 3.3 1,6 3 2i 2,3 2,8 4,2 2,4 3,5 19 
Démon 1,3 2,3 1,4 52 2,7 2 2,6 1,8 
Hópehely 1,9 - 1 365 3,1 1,3 22 
Katica 1,8 355 13 4,3 2,7 3 2,6 
Vénusz Gold 0,8 - 0,8 238 2,3 2,2 1,3 
White Lady 1,9 J 0,8 2,5 2,9 2,1 21 


Székely- | Átlag 
szabar | (kg/m2) 

3,03 

4,5 2,89 















































Talaj! homok | homok | homok | homok | homok poian: p mimuse Aana homokos tsa a erdőtalaj | réti öntés agyagos, 
homok homok vályog vályog | erdőtalaj kötött 

Öntözés| "EM Virágzástól| 2x | öntözött | öntözött | PEM | öntözött | Z% | öntözött | öntözött | "€M | öntözött |. 2 
öntözött | öntözött | öntözött öntözött öntözött öntözött öntözött 

1. táblázat: A 2012-es burgonya on-farm vizsgálat terméseredményei (kg/m2) gazdaságonként (a *-gal jelölt gazdaság biodinamikus minősítésű). A színes kiemelés 
a fajtánként elért három legjobb eredményt jelzi. Három gazdaságban nem ültettek Desirée-t, illetve a dokumentálás során egyes adatok nem kerültek rögzítésre. 





3.2. A kórtani és minőségi vizsgálat eredményei, értékelése 


A 12 gazdaság terméséből fajtánként 50 darabos, válogatatlan gumómintát vettünk. A gumók teljes felszínén végez- 
tünk vizuális vizsgálatot. Megszámoltuk a varas, himlős, fuzáriumos, rothadt, drótférges, rágott, mechanikailag sérült, 
zöldült és torzult gumókat. A burgonyagumót érintő más problémákra (pl. fonálféreg, fitoftóra, ezüstfoltosság, illetve 
a gumó belsejének problémái) nem terjedt ki a vizsgálat. A lombozat fitoftóra és vírus rezisztenciájának vizsgálatát 
a termesztési idény alatt terveztük elvégezni, de a 2012-es év csapadékszegénysége erre nem adott megfelelő 
lehetőséget (kicsi volt a fertőzési nyomás és a vírustünetek meghatározása bizonytalan volt). 


Az 5. ábrán a minőségi problémák összesített átlageredményei láthatók. A betegség jelenlétét vagy hiányát vizsgál- 
tuk a gumókon, a fertőzés mértékét (súlyosságát) nem jelenítettük meg. A függőleges vonalak az egyes mintákban 
talált legalacsonyabb és legmagasabb értékek közötti intervallumot mutatják. A diagram jól tükrözi az ökológiai bur- 
gonyatermesztésben általánosan előforduló főbb kórtani/minőségi problémákat, melyek egyrészt a használt fajták 
érzékenységéből, másrészt az alkalmazott technológiákból erednek. 


A betegségek közül a varasodás jelentette a legnagyobb problémát a gazdáknak, átlagban a termés 8 90-án jelent 
meg, kis vagy közepes súlyosságban. Annak ellenére, hogy a tünet a héjjal eltávolítható, befolyásolja a minőségi 
osztályba sorolást. Egyes fajták érzékenyebbnek mutatkoztak a varasodásra, valamint a világos héjon jobban szem- 
betűnő a hiba (részleteket Id. 6. ábra). A gazda tudatos munkával csökkenteni tudja ezt a talajból származó fertőzést: 
jó területválasztással, zöldtrágyázással, a lomb jobb magnézium- és mangán-ellátottságával, gumókötéskor adott 
öntözéssel. A trágya érettségére is ügyelni kell, mert az éretlen trágya súlyosbíthatja a fertőzést. 

5. ábra: A 2012-es bioburgonya on-farm kísérlet minőségi vizsgálatának összesített eredményei, 
1. rész: az egyes minőségi problémák előfordulási aránya 
(12 gazdaság, 6+1 fajtából fajtánként 50 gumó, összesen 4200 megvizsgált gumó alapján) 


A himlő (másnéven rizoktóniás betegség) szintén talajból származó kórokozó gomba kártétele. A gumók 5,4 90-án 
volt látható. Ugyan hámozással eltávolíthatóak a nyomai (a varasodáshoz hasonlóan), a fekete foltok azonban visz- 
szatetszést keltenek a vásárlókban, főleg a sárga héjú fajtákon. A fertőzést csökkentheti, ha könnyen felmelegedő 
talajba előcsíráztatott gumót vetünk, és a talajba kijuttatott trágya már tökéletesen lebomlott. 


A harmadik, átlagban legnagyobb számban előforduló minőségi probléma a mechanikai sérülés, a gumók 5 %-át 
érintette. A sérült gumó nehezen eladható és nem tárolható. Főleg a kézi művelésű gazdaságok problémája a me- 
chanikai sérülés, de előfordult gépi művelés mellett is. A sérülések csökkenthetők magasabb bakhát képzésével, 
nagyobb odafigyeléssel végzett betakarítással, megfelelőbb gép-beállítással. A 6. ábra fajtánként foglalja össze az 
olyan minőségi problémák arányát az 50 gumós mintában, amelyek bizonyos mértékben a fajta ellenálló képessé- 
gétől függenek. 

6. ábra: A 2012-es bioburgonya on-farm kísérlet kórtani/minőségi vizsgálatának eredményei 2. rész: a fajta 
ellenállóságát jellemző minőségi mutatók (12 gazdaság, 6+1 fajtából fajtánként 50 gumó, összesen 4200 
megvizsgált gumó alapján) 


A rózsa héjú fajták közül a korai Balatoni Rózsa és a középkorai Démon bizonyult a legellenállóbbnak. Esetükben a 
varasodást kivéve minden probléma megjelenése 2 % alatt volt. A rózsahéjú Katica kevésbé volt varas, de a himlő 
nagyobb százalékban támadta meg (13 %). A sárga héjú fajták közül a Hópehely mutatkozott a legellenállóbbnak, 
de nála, akárcsak a White Lady esetében, ügyelni kell a bakhát méretére, mert gumói érzékenyebbek a zöldülésre. 
A szintén sárga héjú Vénusz Goldnál fordult elő legnagyobb arányban a varasodás. 


A gumótorzulás egyrészt a fajta egyenetlen vízellátásra mutatott érzékenységén múlik: a 2012-es év szegény volt 
csapadékban, s a nem kiegyenlített öntözéstechnológiát alkalmazó gazdaságokban erősebben jelentkezett a rap- 
szodikus vízellátás gumótorzító hatása. Másrészt a torzulás annál nagyobb mértékben fordulhat elő, minél többször 
vetjük vissza a gumót (a leromlást okozó vírusfertőzés tovább rontja a fajta kevésbé kedvező időjárási körülmé- 
nyekhez való alkalmazkodó képességét). Részben ezzel is magyarázható a vírusfertőzésre érzékeny Desirée fajta 
magasabb torzulást mutató eredménye, mivel ebből a fajtából nem minden gazda szerzett be fémzárolt vetőgumót, 
hanem visszavetések is történtek. A keszthelyi fajtáknál, ahol a vetőgumók mind fémzárolt szuperelit minősítésűek 
voltak, a Vénusz Gold kivételével mindenhol 4 % alatt maradt a torzult gumók aránya. Mindez igen fontos az értéke- 
síthető termés mennyisége, az áru piacossága és az elérhető értékesítési ár szempontjából. 2013-ban is meg fogjuk 
vizsgálni a keszthelyi fajták visszavetett, azaz elit minőségű gumóinak teljesítményét a torzulás tekintetében, hiszen 
e fajták vírusrezisztenciája feltételezhetően kizárja a vírusos leromlás okozta torzulás lehetőségét. 


3.3. A gazdák véleményének összesítése 
A betakarítás után a résztvevő biogazdák 1-5-ig terjedő skálán (1: nagyon rossz, 5: nagyon jó) értékelték a fajtákat 


három szempontból (ld. 2. táblázat): 


e termesztéstechnológiai jellemzők: mennyire volt egyszerű, illetve problémás a gumók vetése, a lomb 
kezelése, a betakarítás; 


e termés jellemzők: átlagos benyomás a termés mennyiségére, minőségére, küllemére, méreteloszlására 
vonatkozóan; 


e felhasználási érték: kóstolás (főzve, sütve) alapján alkotott vélemény a burgonya fogyasztási értékéről, 
figyelembe véve az esetleges vásárlói észrevételeket is. 









































Balatoni Rózsa 9 igen (9-ből) 
Démon 4,3 42 7 igen (9-ből) 
Hópehely 39 3,9 40 7 igen (9-ből) 
Katica 40 42 6 igen (9-ből) 
Vénusz Gold 3,6 2,9 33 5 igen (9-ből) 
White Lady 39 32 40 4 igen (9-ből) 
Desirée 3,8 2,9 3 igen (6-ból) 























2. táblázat: A 2012-es bioburgonya on-farm kísérletben résztvevő fajtákról alkotott gazdálkodói vélemények 
összegzése (a színskálával az adott oszlopban a három legjobb eredményt elérő fajta számát emeltük ki) 


A gazdák véleményének összegzéséből kiderül, hogy a vizsgált hat fajta túlnyomó többsége termesztéstechnológiai 
szereplésében és a termés jellemzőiben túlszárnyalta a kontroll fajtát, felhasználási értékben pedig a Balatoni Rózsa 
bizonyult jobbnak, a Démon és a Katica hasonlónak. Egy év tapasztalatai alapján a vizsgált fajták közül a Vénusz 
Goldot ítélték a gazdálkodók a legproblémásabbnak, ami abból eredhet, hogy a varasodás és himlő szempontjából 
érzékenyebb sárga héja miatt nagyobb odafigyelést, alaposabb technológiát igényel. Valószínűleg ugyanez az oka 
annak is, hogy a szintén sárga héjú, zöldülésre hajlamosabb White Lady-t kilencből csak négyen termesztenék újra. 
A többi fajtát a gazdák többsége a továbbiakban is termesztené. A Balatoni Rózsa esetében a pozitív vélemény egy- 
öntetű. A felhasználási érték megítélésénél jól látható a hazai általános preferencia: a rózsa héjú burgonyák előnyben 
részesítése a világos héjúakkal szemben, mely pontosan ellentétes a nyugat-európai országokban uralkodó ízléssel. 


3.4. Kóstoltatások eredményei 


A vizsgálatban résztvevő fajtákat két alkalommal kóstolási próbával is megvizsgáltuk. A termesztési szezon közben, 
2012. augusztus 7-én az on-farm kutatási hálózatban résztvevő gazdáknak terepszemlét szerveztünk, melynek kere- 
tében a Gódor Biokertészetben termelt fajtákból főtt mintasorozat készült. A 31 résztvevő a kóstolás során a minták 
színét, ízét, állagát, valamint az összbenyomást 1-től 5-ig terjedő skálán értékelte. Az adatokat átlagoltuk, majd ez 
alapján állapítottuk meg a helyezéseket, amelyet a 3. táblázatban mutatunk be. 















































FŐTT BURGONYA 

aa Démon | Hópehely | Katica pari n Aladin 
szín VI. VII. V. IV. III 
íz VII. IIl. V. VI. IV. 
állag VII. IIl. VI V. IV. 
összbenyomás VII. IV. V. VI. II. 


























3. táblázat: A 2012. augusztus 7-ei terepi on-farm találkozón lezajlott kóstoltatás eredményei fajtánként. 
A színes kiemelés az első három legjobb eredményt jelzi az adott kategóriában. 





A legjobb eredményeket az összes vizsgált jellemzőben egyöntetűen a Balatoni Rózsa és a Katica érte el; mind a 
Balatoni Rózsa, mind a Katica ,B" főzési típusú fajta, a főtt mintasor jól kiemelte előnyeiket. Az Aladin nem képezte 
a 2012-es burgonya on-farm kutatás részét, a kóstolási sorba a Gódor Biokertészet ajánlása alapján került bele. A 
harmadik helyezésen osztozik a szintén ,B" főzési típusú Hópehellyel. 


A második kóstoltatás a SZIE Babatvölgyi Tangazdaságában történt a Gödöllői Helyi Élelmiszertanács (röviden: 
G7) és az ÖMKI közös szervezésében 2012. szeptember 22-én. A rendezvény célja az volt, hogy a termelői oldal 
találkozzon a fogyasztóival, és a különféle megjelenésű és ízű bioburgonyával megismerkedjenek a gasztronómia, 
a média és a szélesebb vásárlóközönség képviselői. A kísérletben résztvevő hat fajtából, valamint a gazdaságban 
termelt három másik fajtából sült és főtt mintasorozat készült. A 28 kóstoló személy itt is a minta színét, ízét és 
















































































állagát és az összbenyomást értékelte. Az eredményeket a 4. táblázatban mutatjuk be. 
SÜLT BURGONYA 
B. 7 Hó- 8 Vénusz | White A Sarpo 
` D , 
E émon pehely Katica Gold Lady Desirée | Laura Mira 
szín V. II. V. | [i | VI. IV. II. II. VI. 
íz III. VI. IV. I- V. i IX. VIII. VII. 
állag IIl. V. VI. Il. III. I. VI. VII. IV. 
összbenyomás | |I. IV. VI. JA v. HI. VII. IX. VII. 
FŐTT BURGONYA 
B. F Hó- a Vénusz | White B Sarpo 
A D ë 
Rózsa émon pehely Katica Gold Lady Desirée | Laura Mira 
szín | i! VIII. V. II. IX. VII. IV. VI. Il. 
íz II. VI. IIl. IX. VIII. VII. IV. V. | i 
állag l VII. IIL. VIII. IX. VI. IV. V. II. 
összbenyomás | lk VII. II. VIIL. IX. VI. IV. V. Il. 





















































4. táblázat: A 2012. szeptember 22-én lezajlott babati burgonyakóstoltatás eredményei fajtánként. A színes 
kiemelés az első három legjobb eredményt jelzi az adott kategóriában. 


A sült burgonya mintasor első három helyén összesítésben a Katica, a White Lady és a Balatoni Rózsa végzett. Az íz 
és állag tekintetében az első helyezett a White Lady lett, amely szépen igazodik a fajta „C" főzési típusához; érdekes 
módon az első három helyezésben szereplő másik fajták viszont ,B" főzési típusúak. Az eredmény alapján ezért 
perspektivikusnak látszik az ajánlottól eltérő felhasználásuk is. 


A főtt burgonya mintasorban a helyezések egyöntetűbbek; az első helyek többségét a Balatoni Rózsa, a második he- 
lyekét a Sarpo Mira, a bronzérmek többségét pedig a Hópehely érte el. Mindhárom fajta , B" főzési típusú. Úgy tűnik 
tehát, hogy a , B-vel ellentétben a „C” típusú fajtákat valóban nem ajánlott a javasolttól elérő formában felhasználni. 


A második főzési kóstoló eredményei megerősítették az elsőét a Balatoni Rózsa és a Hópehely kiváló teljesítménye 
tekintetében. A Katica itt a sült szériában teljesített jobban — míg a főtt szériában a termelőknél a második helyre 
került, a fogyasztóknál a mezőny végén járt. Jó eredményt adott a Sarpo Mira (szintén ellenálló) fajta kóstolási 
vizsgálata is, de mivel ebből a fajtából Magyarországon jelenleg fémzárolt vetőgumó nem áll rendelkezésre, a fajta- 
kísérletbe nem kerülhetett be. 








EH összegzés 


Összességében megállapítható, hogy — egy év adatai alapján — a vizsgált hat keszthelyi fajta termőképességben és 
minőségben is versenyképes a kontroll fajtával, sőt, a Vénusz Gold-ot és a White Lady-t kivéve jobb eredményt is 
mutattak az egyes jellemzőkben, mint a közismert Desirée. A kísérletben résztvevő fajtákat a biotermesztők többsé- 
gében pozitívan ítélték meg, azokat további vizsgálatra alkalmasnak tartják. 


A 2012-es év tapasztalatai azt mutatják, hogy a fajták (és nem csak a burgonyafajták) alkalmasságát az ökológiai 
termesztésre mindenképpen érdemes on-farm kísérleti hálózatban is vizsgálni: a különböző termőterületeken, elté- 
rő termesztéstechnológiai körülmények között nyert eredmények megmutatják a fajták valós ökológiai gazdálkodási 
körülmények közötti teljesítményét, és ezáltal a gyakorlatban hasznosítható információkat nyújtanak a gazdálkodók 
számára. A kísérletek több helyszínen rámutattak a termesztéstechnológia kritikus pontjaira, így elsősorban az 
öntözéstechnika és a talaj-eredetű gombabetegségekkel szembeni védekezés jelentőségére. Ezek fejlesztésével 
számottevően javítható a terméseredmény és a termés minősége. 


A fajták oldaláról nézve az idei évben a száraz időjárás és a kis fertőzési nyomás miatt nem tudtuk tesztelni a 
lombfitoftórával szembeni ellenálló képességet, viszont megmutatkozott, hogy az ökológiai gazdálkodás körülmé- 
nyei között a varasodással szemben a fajták némileg fogékonyak voltak. Fogékonyságuk a Vénusz Gold kivételével 
azonban alacsonyabb volt a kontroll fajtáénál. 


A fajtakísérlettel összefüggésben az ÖMKI a tenyészidőszak során több rendezvényt (terepi találkozót és kóstolót) is 
szervezett, melyeket a gazdák és a felhasználók egyaránt rendkívül hasznosnak találtak. Két rendezvényen kóstolás is 
zajlott, melynek keretében a résztvevők a kísérletben szereplő fajták főtt illetve sült mintáit értékelték. Mindkét kós- 
tolón és mindkét elkészítési módban a Balatoni Rózsa, a Katica és a Hópehely érte el a dobogós helyezések zömét. 


A burgonya on-farm kísérlettel párhuzamosan, a gazdálkodók, nemesítők, állami intézetek szakértői, egyetemi ok- 
tatók és kontroll szervezetek közreműködésével lefordítottuk és a hazai körülményekhez adaptáltuk a svájci FiBL 
Bioburgonya termesztéstechnológiai kiadványát. A közérthető, tömör, jól illusztrált kiadvány a gyakorlati ismeretekre 
koncentrálva mutatja be a minőségi bioburgonya termesztés legfontosabb tudnivalóit (a kiadvány díjmentesen 
letölthető a www.biokutatas.hu weboldalról, illetve nyomtatásban megrendelhető az info@biokutatas.hu címen). 


E További tervek 


Az ÖMKIi 2013-ban is folytatja a burgonya fajták on-farm vizsgálatát. A gazdálkodók visszajelzései alapján egyrészt 
tovább vizsgáljuk az állami fajtajegyzékben szereplő fajták ökológiai termesztésre való alkalmasságát. Másrészt visz- 
szavetésekkel megkezdjük a keszthelyi fajták vírusrezisztenciájának tesztelését. A fajták visszavethetősége az üzem 
költségvetése szempontjából fontos kérdés. Betegségekre fogékony fajták esetében ugyanis a több éven át folyta- 
tott visszavetés jelentős mennyiségi és minőségi veszteséget tud okozni. 


Jelentős többletbevételt lehet elérni a jól időzített korai burgonya termesztéssel. 2013 februárjában indul a korai 
burgonya on-farm kísérlet, melyben a gazdák három, rövid tenyészidejű fajtát vetnek el; egy sorozatot fátyolfóliás 
takarás alatt és egyet takarás nélkül. A vizsgálatnak három fő kérdése van: (1) a termesztés helyszínén melyik korai 
fajta válik be leginkább; (2) megelőzhető-e a főszezon az alkalmazott fajtákkal; (3) milyen minőségi és mennyiségi 
különbség adódik a takart és a takaratlan sorozatok közt. 


A 2012-es kórtani/minőségi vizsgálatból kapott eredmények és a gazdálkodók felvetése alapján 2013-ban több, 
ökológiai gazdálkodásban engedélyezett növénykondicionáló és növényvédő szer tesztelését is tervezzük. A termesz- 
téstechnológiai kísérletek célja a jobb minőség és a burgonya fajtákban rejlő terméspotenciál jobb megközelítése. 





A biogazdák és szaktanácsadók pozitív visszajelzéseire tekintettel 2013-ban is tartunk a NAKVI által akkreditált to- 
vábbképzéseket, terepi ismeretátadási és gyakorlati oktatási rendezvényeket. A találkozók egyúttal az induló fiatal 
gazdák tudásszintjének növelését és a bioburgonya termesztés szélesebb körű elterjedését is célozzák. 

A találkozók, rendezvények terméklánc fejlesztő hatására alapozva folytatjuk a kísérletben résztvevő fajták érzék- 
szervi vizsgálatát is, gasztronómiai szakemberek, feldolgozók, kereskedők és fogyasztók bevonásával. Célunk — a 
termesztéstechnológia javításával és a termelés bővítésével összefüggésben — a bioburgonya piacának fellendítése, 
amelyhez elengedhetetlen a felhasználói oldal körében végzett ismeretterjesztés és népszerűsítés. 


E Köszönetnyilvánítás 


A kísérlet főszereplői a gazdák, akiknek ezúton is köszönjük az együttműködésre való nyitottságot és a vizsgálatba 
befektetett munkát: Erdődi Imre, Fehér Gabriella, Gódor Antal, Hajosovics György, Járosi Adrienn, Kovács Gergely, 
Kiss Kálmán Tibor, Kordás Róbert, Kovács Erzsébet, Kovács Levente, Matthew Hayes, Mondel István, Zöld Edit. Dr. 
Polgár Zsoltnak köszönjük az egész éves szakmai segítségét: tudásával a kísérlet teljes ideje alatt támogatta mun- 
kánkat, rendelkezésünkre bocsátotta a vetőgumókat, részt vett a kiadványok lektorálásában és a találkozók szakmai 
programján. Segítette az eredmények elemzését és hasznos tanácsokkal látta el a gazdákat. Köszönettel tartozunk 
a termesztéstechnológiai kiadvány megírásában való közreműködésért Dr. Gergely Lászlónak, László Gyulának, 
Dr. Kruppa Józsefnek, Szépkuthy Katalinnak. A babati burgonyakóstoló szervezésében Szoljár Csaba, a Solier Café 
tulajdonosa és a Gödöllői Helyi Élelmiszertanács tagja vállalt kiemelkedő szerepet. Végezetül köszönettel tartozunk 
Dr. Bernhard Speisernek az egész on-farm kísérlet során nyújtott konzultációs lehetőségért, szakmai tanácsaiért, 
előadásaiért és segítőkészségéért. 


FÜGGELÉK: TERMÉSEREDMÉNYEK GAZDASÁGONKÉNT 


MET Hajdúhadház 


13 m2-es parcellák (60 db gumó) 


Hibátlan gumók A minta 
száma átlagos küllemi 
(50 gumós mintában) osztályzása 


Termés 


Fajta (kg/m?) 






































KEzLMÁVEIÉS Balatoni Rózsa | 2,3 37 5 
Talaj: barna homok 
„ R Démon 2 31 5 
Elővetemény: gabona 
Trágyázás: szervestrágya, Hópehely ls a & 
Philazonit Katica 3 39 5 
Zöldtrágyázás: olajretek- vanz Ede 22 41 4 
szöszösbükköny - i 
Ültetés: 2012. IV. 25. White Lady ad 98 ji 
Öntözés: nincs 
Termés (kg/m?) 


Permetezés: 3x réz, 3x Novodor 
Betakarítás: 2012. IX. 15. 


























COZI Isaszeg 1. 


12 m-es parcellák (54 db gumó) 


Kézi művelés 
Talaj: 
Elővetemény: 
Trágyázás: 


Zöldtrágyázás: 
Hajtatás: 
Ültetés: 
Öntözés: 
Permetezés: 


Betakarítás: 


homok 


8yeP 
szervestrágya- 
granulátum 


nem 
2012. Ill. 16 — IV.14. 
2012. IV. 14. 
virágzás kezdetétől 


humusz- és 
kvarcpreparátum 


2012. VIII. 11. 


COZ Isaszeg 2. 


12 m-es parcellák (54 db gumó) 


Kézi művelés 
Talaj: 
Elővetemény: 
Trágyázás: 


Zöldtrágyázás: 
Hajtatás: 
Ültetés: 
Öntözés: 
Permetezés: 


Betakarítás: 


homok 


syep 
szervestrágya- 
granulátum 


nem 


2012. III. 16 — IV. 14. 


2012. IV. 14. 
igen 

humusz- és 
kvarcpreparátum 
2012. VIII. 11. 









































Hibátlan gumók A minta 
száma átlagos küllemi 

(50 gumós mintában) osztályzása 
Balatoni Rózsa 35 36 4 
Démon 2,3 37 5 
Hópehely n.a. 38 4 
Katica 35 22 2 
Vénusz Gold n.a 25 2 
White Lady 2 33 3 
Desirée p5 52 4 

Termés (kg/m?) 
47 n — 















































Termés 
(kg/m?) 


Hibátlan gumók 


száma 


(50 gumós mintában) 














A minta 
átlagos küllemi 
osztályzása 




























































































Balatoni Rózsa n.a. 36 a 
Démon 3,2 38 2 
Hópehely 3,6 35 5 
Katica 4,3 16 3 
Vénusz Gold 28 35 5 
White Lady 2,5 37 3 
Desirée 38 38 5 
Termés (kg/m?) 
6 
4 
2 
0 T 
A 

KET Galgahévíz 


225 mt-es parcellák 
(átl. 1100 db gumó) 


Gépi művelés 


Talaj: homokos vályog 
Elővetemény: napraforgó 
Trágyázás: szervestrágya 
Zöldtrágyázás: nem 

Ültetés: 2012. IV. 05. 
Öntözés: konzolos, 4 alkalom 
Permetezés: 1x réz, 1x Novodor 
Betakarítás: 2012. IX. 12. 


COZI Székelyszabar 


(Baranya megye) 


12 m-es parcellák (60 db gumó) 


Kézi művelés 

Talaj: kötött, agyagos 

Elővetemény: gyökérzöldség, 
hagyma 

Trágyázás: vegyes trágya (6 éve) 

Zöldtrágyázás: nem 

Ültetés: (nincs adat) 

Öntözés: van, esőztető 

Permetezés: nem volt 

Betakarítás: 2012. VIII. vége 





















































Termés Hibátlan gumók A minta 
(kg/m3 száma átlagos küllemi 
8 (50 gumós mintában) osztályzása 
Balatoni Rózsa 2,4 43 5 
Démon 2,2 39 4 
Hópehely 28 36 5 
Katica 1,9 39 3 
Vénusz Gold 1,4 3l 3 
White Lady 1,8 33 4 
Termés (kg/m?) 
39 

Térmés Hibátlan gumók A minta 
Fajta (kg/m?) száma átlagos küllemi 
8 (50 gumós mintában) osztályzása 
Balatoni Rózsa 59 21 5 
Démon 45 35 4 
Hópehely 5,9 n.a. n.a. 
Katica 5,6 n.a. n.a. 
Vénusz Gold 39 38 3 
White Lady 45 31 3 
Termés (kg/m?) 
87 ] 

COZ Székesfehérvár 


9-16 m-es parcellák (60 gumó) 


Kézi művelés 

Talaj: homok 
Elővetemény: zöldugar 

Trágyázás: nem volt 
Zöldtrágyázás: nem volt 

Ültetés: 2012. IV. 22. 
Öntözés: nincs 

Permetezés: 1x rézzel 
Betakarítás: 2012. VII. 22 — IX. 26. 


KET Kiskunfélegyháza 


15 m?-es parcellák (60 db gumó) 


Kézi művelés 

Talaj: humuszos homok 
Elővetemény:  csemegekukorica 
Trágyázás: szervestrágya 
Zöldtrágyázás: nem volt 

Ültetés: 2012. IV. 11. 
Öntözés: esőztető, heti 1x 
Permetezés: 2x réz, 2x Novodor 
Betakarítás: 2012. VIII. 12. 



















































































Termés Hibátlan gumók A minta l 
(kg/m?) száma ; átlagos küllemi 
(50 gumós mintában) osztályzása 
Balatoni Rózsa 1,5 47 4 
Démon 1,3 48 2 
Hópehely 19 47 4 
Katica 1,8 45 4 
Vénusz Gold 08 39 3 
White Lady 1,9 40 4 
Desirée 1.5 30 5 
: Termés (kg/m?) 
1,5 
l 
0,5 

Termés Hibátlan gumók A minta 
Fajta (g/m) száma átlagos küllemi 
§ (50 gumós mintában) osztályzása 
Balatoni Rózsa 
Démon 2,6 26 5 
Hópehely 22 28 2 
Katica 2,6 23 3 
Vénusz Gold 1.3 pit 2 
White Lady 2,1 25 3 
Desirée 22 29 4 
Termés (kg/m?) 
37 

KET Kiskunhalas 


130 m2-es parcellák 
(kb. 500 db gumó) 


Gépi művelés 
Talaj: 
Elővetemény: 
Trágyázás: 


Zöldtrágyázás: 
Ültetés: 
Öntözés: 


Permetezés: 
Betakarítás: 


homok 

lucerna 
szervestrágya, 
GreenSoil Humin, 
Azoter, Akane 
nem volt 

2012. IV. 14. 
csévélődobos, 
25 mm/alk. 


réz nem, 5x Novodor 


2012. IX. 15. 


KET Gödöllő 1. 


17 m-es parcellák (60 db gumó) 


Kézi művelés 
Talaj: 
Elővetemény: 
Trágyázás: 
Zöldtrágyázás: 
Előhajtatás: 
Ültetés: 
Öntözés: 
Permetezés: 
Betakarítás: 





homok 

bab 

szervestrágya 

nem volt 

áprilisban 2 hét 
2012. IV. 17. 

csak keltető (2 alk.) 
2x réz, 1x Novodor 


2012. VII. 25. / VIII. 
06. 






































z Hibátlan gumók A minta 
Termés E átl küllemi 
(kg/m?) száma — átlagos küllemi 
(50 gumós mintában) osztályzása 
Balatoni Rózsa 27 40 45 
Démon 2,7 41 5 
Hópehely 91 59 5 
Katica 2,7 38 3 
Vénusz Gold 23 21 4 
White Lady 2,9 29 35 
Desirée 2,6 29 4 
Termés (kg/m?) 
47 



























































Terme; Hibátlan gumók A minta , 
(kg/m) száma — átlagos küllemi 
(50 gumós mintában) osztályzása 
Balatoni Rózsa 1,6 - 6 
Démon 1,4 - 2 
Hópehely 1 - 4 
Katica 1,3 - 4 
Vénusz Gold 0,8 - 4 
White Lady 0,8 - 2 
Desirée 98 = 4 
Termés (kg/m?) 







































































k Hibátlan gumók A minta 
: Termés E : ma A 
(Tolna megye) Fajta (kg/m»} száma átlagos küllemi 
(50 gumós mintában) osztályzása 

110 m?-es parcellák (460 db gumó) Belkűoni Rózsa AZ 46 5 
Ga Moves , Démon 37 34 4 
Talaj: réti öntés (kotus) EKET 
Elővetemény: kukorica HOREDEN a a AR 
Trágyázás: szervestrágya Katica 5,5 44 4,5 
Zöldtrágyázás: nem volt Vénusz Gold 35 38 4 
Ültetés: 2012. IV. 07. White Lady 1,8 25 z 
Öntözés: esőztető (hetente) E z z z5 
Permetezés: 4x réz, 2x Laser f 
Betakarítás: 2012. IX. 12. Termés (kg/m?) 

5 

4 





w 





N 























CAZAN zsámbok_ TR Hibátlan gumók A minta 
(Pest megye) Fajta (kg/m?) száma átlagos küllemi 
§ (50 gumós mintában) osztályzása 
























































110-175 m?-es parcellák ETT 
Gépi művelés (Cassine, ló) OURE 
Talaj: löszös barna erdőtalaj Pémon 5,2 39 5 
Elővetemény: kukorica Hópehely 3,9 29 4 
Trágyázás: szervestrágya Katica 3,5 79 5 
záldtrágyázási zak Vénusz Gold 2 36 4 
Előhajtatás:  Ill.5.-IV.10. ; 
NNA White Lady 3 36 3 
Ültetés: 2012. III. 19. / IV. 05. / 
IV. 10. Desirée 22 40 4 
Öntözés: esőztető (2 hetente) 
Permetezés: 3x Novodor bA Termés (kg/m?) 
Betakarítás: 2012. VI. 25 — IX. 18. 

Hel yszín: | Gödöllő 2. 


45-93 m?-es parcellák 


A minta 
átlagos küllemi 
osztályzása 


Hibátlan gumók 
száma 
(50 gumós mintában) 


Termés 
(kg/m?) 


Fajta 







































































Gépi művelés ; 
p! Balatoni Rózsa 19 12 4 
Talaj: Ramann-féle barna 
Elővetemény: rozs Hópehely 1,3 29 4 
Trágyázás: szervestrágya Katica 1,4 23 3 
Zöldtrágyázás: mustár Vénusz Gold 11 z Al 
Ültetés: 2012. III. 30. TAr P 5 
Előhajtatás: — III.16.-III.30. balaas i 
Öntözés: nem volt Desirée 0,9 17 A 
Permetezés: 2x Novodor, 1x Laser 
Termés (kg/m? 
Betakarítás: 2012. IX. 15. 2,5 ERTS ÜST! ] 

Biodinamikus, mulcsozott, 


A minta 
átlagos küllemi 
osztályzása 


Hibátlan gumók 
száma 
(50 gumós mintában) 


Termés 


(kg/m?) 



























































bakhát nélküli ő 
E Balatoni Rózsa 4,2 40 5 
6,5 m?-es parcellák (25 db gumó) 
esen aR Démon 4,7 39 5 
Kézi művelés 
Talaj: homokos vályog Hópehely 3,6 25 a 
Elővetemény: gyep/borsó/mák Katica 51 36 4 
Trágyázás: oltott trágya (fészekbe) | Vénusz Gold 39 25 2 
Zöldtrágyázás: nem volt Wite Lady 43 z7 2 
Előhajtatás: IIl. 21. - IV. 04. e 
Ültetés: 2012. IV. 05. E i E l 
Ontözés: 2 x 40 mm Tërmés (kgímő) 
Permetezés: 1x humusz preparátum, 10 7~ 
1x kvarcliszt prepará- 
tum 
Betakarítás: 2012. VIII. 21-22. 5 m 
0 m | l - E 
so 

A cseresznyelégy elleni védekezés 
lehetősége Beauveria bassiana 
hatóanyagú készítménnyel 

Papp Orsolya — Kolláth Péter — László Gyula — Drexler Dóra 


Bevezetés 


A biotermesztésben a cseresznyelégy elleni védekezés komoly kihívást jelent a gazdálkodók számára, mivel e 
kártevő ellen jelenleg nem áll rendelkezésre célzott, megbízhatóan hatékony, engedélyezett és az ökológiai gazdál- 
kodásban is alkalmazható növényvédőszer. A termelők a gyakorlatban különféle olajos készítményeket vetnek be a 
kártevő ellen, a kezelések hatékonysága azonban meglehetősen bizonytalan, ismereteink szerint nem áll rendelke- 
zésre róla hazai tudományos vizsgálat. Az olajos készítmények további problémája, hogy a vegetációs időszakban 
alkalmazva gyakran fitotoxikus hatásúak, és az olaj okozta stressz rontja a növények kondícióját. A jó minőségű, 
exportálható ökológiai cseresznyetermés előállításához ezért további megoldások felderítésére van szükség. 


Külföldön már régóta folynak vizsgálatok a Beauveria bassiana nevű entomopatogén mikrogomba biológiai növény- 
védelmi felhasználásával kapcsolatban. A hatóanyag cseresznyelégy elleni eredményességének hazai tesztelése és 
az olajkészítményekkel történő összehasonlítása céljából on-farm kutatást indítottunk három hazai ökológiai cse- 
resznyetermelő gazdaság részvételével, a Biocont Magyarország Kft-vel együttműködésben. 


EH A vizsgálat módszertana 


2012-ben három minősített ökológiai gazdálkodó vállalta az on-farm vizsgálatban való részvételt. A Beauveria 
bassiana hatóanyagú, ökotermesztésben engedélyezett készítményt a Biocont mint hazai forgalmazó bocsátotta 
rendelkezésre a kísérlet céljára, s a szer megfelelő használatához folyamatos konzultációs lehetőséget biztosított 
(megj.: a készítmény — Naturalis — hazánkban egyelőre csak egyes zöldségkultúrákban rendelkezik felhasználási 
engedéllyel, ezért a cseresznyében való kísérleti felhasználásra a Biocont eseti engedélyt kérelmezett a növényvé- 
delmi hatóságtól; a határozat száma: 04.2/3956-2/2012). 

Mindhárom termelőnél három különböző vizsgálati parcellát jelöltünk ki a gyümölcsösön belül. A parcellák legalább 
három-három sor szélesek voltak és az alábbi kezelést kapták: 


e standard kontroll (KO): 83 90 paraffinolaj hatóanyagú készítmény — a dózis és koncentráció a gyártó ajánlása 
szerint 


e kísérleti parcella (K1): 7,16 % Beauveria bassiana ATCC 74040 hatóanyagú készítmény - 1,5 |/ha 
e kísérleti parcella (K2): 7,16 % Beauveria bassiana ATCC 74040 hatóanyagú készítmény - 3 l/ha 


Mindhárom parcella középső sorában, a középső fára sárga, illatcsalétekkel ellátott, Biocont gyártású, hengerré 
hajtott, ragadós felületű színcsapdát helyeztünk ki, melyet a gazdálkodó 2-3 naponként ellenőrzött s a kísérleti 
jegyzőkönyvbe lejegyezte a cseresznyelégy imágó fogások számát. A rajzás megindulásától kezdve 6-7 naponként 
végezték el a résztvevők a kezelést a kontroll és a vizsgált készítménnyel egyaránt. A betakarítás az egyes gazda- 
ságok saját ütemében folyt. A betakarítás előtt mindhárom parcellából az azonos érésidejű fajtákból körülbelül 
1 kg súlyú mintát vettünk; az 1 kg-ot kitevő szemek darabszámának megállapítása közben felmértük az egy illetve 
két lárvát tartalmazó fertőzött terméseket. Végül a permetezések és a színcsapdák adatait összevetettük a minták 
fertőzöttségi adataival. 








EH A vizsgálati helyszínek jellemzése 


Település: | Kistarcsa 


Ültetvény: kb. 0,2 ha, 3 éves, vegyes fajta-összetételű 
(közép-kései és kései) cseresznye ültetvény 

Leírása: domboldalon kiképzett teraszokon 9 sorban 
150 fa, soraljban és sorközben természetes 
gyeppel; talaja homokos vályog, kitettsége 
nyugati. Az ültetvény 2012-ben hozta az első 
nagyobb termését. 


Közvetlen környezete: idősebb, korai cseresznyék és 
más gyümölcsfajok ill. természetközeli cserjés 


Kísérlet részletei 





e Eszköz: háti permetezőgép 

e Permetlé mennyiség: 500 l/ha 
e Az ültetvény jellege lehetővé tette a kezeletlen kontroll parcella beállítását 
e Csapda: vizsgálati parcellánként egy darab illatcsalétkes színcsapda 


e Parcellák: KO: 3 sorban álló 42 fa, K1: 3 sorban álló 65 fa, K2: 3 sorban álló 88 fa, kezeletlen kontroll (K): 1 
sorban álló 24 fa 


Település: | Nyírbogdány 


Ültetvény: kb. 4,6 ha, 10 éves, vegyes fajta-összetételű 
(Linda, Stella, Katalin) cseresznye ültetvény 


Leírása: sík terület, soraljban természetes gyep, 
sorköze tárcsázott; talaja savanyú homok. 


Közvetlen környezete: vegyes erdős-cserjés és nem 
öko alma ültetvény 


Kísérlet részletei 
e Eszköz: 1000 literes axiálventillátoros permetezőgép 
e Permetlé mennyiség: 5-600 l/ha 


e Az ültetvény jellege nem tette lehetővé 
a kezeletlen kontroll parcella beállítását 





e Csapda: vizsgálati parcellánként egy darab illatcsalétkes színcsapda 


e Parcellák: KO: 5 sorban, 0,75 hektáron álló Katalin és Stella fák, KI: 5 sorban, 0,75 hektáron álló Katalin fák, 
K2: 5 sorban, 0,75 hektáron álló Katalin fák 





Település: | Mátészalka 


Ültetvény: kb. 4,3 ha, 10 éves, vegyes fajta-összetételű 
cseresznye ültetvény 


Leírása: sík terület, soraljban természetes gyep, 
sorköze művelt; talaja savanyú homok. 


Közvetlen környezete: szántóföldek, természetközeli 
gyep 
Kísérlet részletei 


e Eszköz: 2000 literes axiálventillátoros permetezőgép 





e Permetlé mennyiség: 1400 l/ha 


e Az ültetvény jellege nem tette lehetővé 
a kezeletlen kontroll parcella beállítását 


e Csapda: vizsgálati parcellánként egy darab illatcsalétkes színcsapda és 5 darab színcsapda illatcsalétek 
nélkül 


e Parcellák: KO: 6 sorban, 2,8 hektáron álló Linda és Margit fák, K1: 6 sorban, 2,8 hektáron álló Katalin és 
Germersdorfi fák, KI: 6 sorban, 2,8 hektáron álló Katalin és Germersdorfi fák 


EJ A vizsgálati eredmények bemutatása és elemzése 


Az on-farm vizsgálat jellegéből adódóan a kezelések illeszkedtek a gazdaság megszokott ritmusához, emiatt a vizs- 
gálati helyszíneken különböző lefutású volt a kísérlet menete. Az alábbi táblázatokban ismertetjük a színcsapdák 
kihelyezésének időpontját, a helyszínek kezelési dátumait, a színcsapdák fogásadatait és az egyes parcellákon vett 
minták vizsgálati eredményeit. 


3.1. Kistarcsa 


színcsapda kihelyezés 






































06. 06. kezelés 1. táblázat: 

A kistarcsai vizsgálati helyszín 
illatcsalétkes színcsapdájának 
06. 10. 2 2 1 (0 fogásadatai (darab), illetve a 
06. 15 |  leolvasások közé eső kezelések 
E dátuma 





06. 07. színcsapda csere 

A minta súlya (g) 955 1000 1015 1005 
Termések száma a mintában (db) 145 157 141 157 
Élő lárvát tartalmazó fertőzött termések (db) (1 lárva) 78 85 VT 82 
Élő lárvát tartalmazó fertőzött termések (db) 

(2 vagy több lárva) j i 2 l 
Élő lárvát már nem tartalmazó fertőzött termések (db) 23 58 14 46 
Összes fertőzött termés (db) 104 144 96 129 
A minta fertőzöttsége (%) 72 % 92 % 68 % 82 % 




















2. táblázat: A kistarcsai vizsgálati helyszín parcelláin vett minták adatai 


A kistarcsai cseresznyésben mind a négy vizsgálati parcellából vett minta fertőzöttsége 60 %-on felül volt. Ez igen 
nagy fertőzési nyomásra utal, mely több okra vezethető vissza. Egyrészt az ültetvény korára: a fák a vizsgálat évében 
léptek a negyedik évbe, azaz eddig betakarításra érdemes termést nem hoztak. A fák ápolása a korona kialakítására, 
a tápanyagellátásra és a kondíciót fenntartó növényvédelemre fókuszált, cseresznyelégy elleni védekezés nem tör- 
tént. A légypopuláció az első években jelentkező termések révén ezért évről évre zavartalanul erősödhetett. 


Emellett a kísérleti terület egy nagy összefüggő, idősebb cseresznyeültetvényhez közvetlenül csatlakozik, mely 
ültevényben korábbi érésidejű fajták vannak. A kísérleti ültetvény későbbi érésideje mindenképpen nagy vonzerőt 
jelent a környékbeli, már leérett fajtákból berepülő és még petéző cseresznyelégy nőstények számára. Továbbá, a 
domboldalban kialakított teraszokon mind a soraljat, mind a sorok közét a helyi flóra fajaiból álló természetes, kaszált 
gyep borítja, így a lárvákat nem éri a rendszeres talajbolygatás gyérítő hatása. A nagy fertőzési nyomás mellett a 
kezelések háti permetezőgépes kijuttatása és a kis lombkorona is okozhatta a parcellák egymáshoz hasonló ered- 
ményeit, mivel nagyobb eséllyel jelentkezett az elsodródás és a nem kielégítő permetléfedés. 


Köztudott, hogy a cseresznyelégy nősténye a peterakás után a termésen illatnyomot hagy, hogy abban csak egy 
lárva fejlődhessen ki. A vizsgálati eredmények azonban ennek ellentmondó példákat is mutatnak, hiszen a fer- 
tőzött termések között volt olyan, amely egynél több lárvát tartalmazott. Erre az a magyarázat, hogy a nőstények 
által hagyott illatnyomot az intenzívebb csapadék le tudja mosni, s így a következő nőstény úgy érzi, hogy a termés 
„még szabad". Mivel a nőstények 10 petével születnek, három hónapon át életképesek, s az érési táplálkozás után, 
megfelelő időjárás esetén, a peterakás folyamatos, egyetlen termés akár három lárva nyomát is viselheti magán. 
Mindez, nagy fertőzési nyomás esetén, komoly gondokat okozhat az ökológiai cseresznyetermelésben. 


Az adatokat elemezve kitűnik, hogy a kontroll készítménnyel és a 3 I/ha-os dózisú Beauveria bassiana készítmény- 
nyel kezelt parcellák eredményei közel azonos eredményt hoztak (70 % körüli fertőzöttség), míg a 1,5 l/ha-os 
kezelés és a kezeletlen parcellák eredményei magasabb értéket mutatnak (80-90 %-os fertőzöttség). 





3.2. Nyírbogdány 






































05881E színcsapda kihelyezés 

06. 02. 2 1 1 

06. 05. 1 2 1 

06. 08. 4 2 1 

06. 08. kezelés 

06. 11. O 1 O 

= [5 

785228 S £ 3. táblázat: 

06. 19. 1 1 O A nyírbogdányi vizsgálati helyszín illatcsalétkes 
SZE színcsapdájának fogásadatai (darab), illetve a 

Do Daa o leolvasások közé eső kezelés dátuma 
































A minta súlya (g) 1150 1145 1150 
Termések száma a mintában (db) 157 139 152 
Élő lárvát tartalmazó fertőzött termések (db) (1 lárva) (0) 1 2 
Élő lárvát tartalmazó fertőzött termések (db) (2 vagy több lárva) (8) (8) (0) 
Élő lárvát már nem tartalmazó fertőzött termések (db) (0) 1 2 
Összes fertőzött termés (db) O 2 4 
A minta fertőzöttsége (%) 0 % | 14% 2,6 % 











4. táblázat: A nyírbogdányi vizsgálati helyszín parcelláin vett minták adatai 


A nyírbogdányi vizsgálati helyszín adatai nem tükröznek nagy fertőzési nyomást. Ezt teljes bizonyossággal a keze- 
letlen kontroll parcella igazolta volna, de mivel az ültetvény árutermelő célú, a kezelés elmaradása nagy kockázatot 
jelentett volna a gazdálkodó számára, így kezeletlen kontroll parcella nem került kijelölésre. Az alacsony fertőzöttség- 
hez egyrészt hozzájárulhatott a sorközök tárcsával való rendszeres művelése, mivel a talaj forgatása a felszínre hozza 
a talajban telelő és bábozódó lárvákat, s így azok könnyebben áldozatul esnek az őket fogyasztó más szervezetek- 
nek (pl. madarak, hangyák). Másrészt fontos populáció-csökkentő tényező az ültetvényben évek óta alkalmazott, 
következetes növényvédelmi kezelés a cseresznyelégy rajzása idején (az ültetvény 10 éves, és az utóbbi 3 évben 
rendelkezik csak öko minősítéssel). 


A három kísérleti parcella fertőzöttségi eredményeiben nem mutatkozott jelentős különbség. Érdekes módon a szín- 
csapdák fogási adatai a minta fertőzöttségi adataival ellentétes irányúak (pl. a kontrollal kezelt parcella fogásadatai 
a legnagyobbak, de a minta fertőzöttsége a legkisebb), azonban e fogási adatok is igen alacsony cseresznyelégy 
populációra utalnak, ezért az említett tendencia nem mérvadó. 





3.3. Mátészalka 






































06. 02. színcsapda kihelyezés 
06. 05. 14 1 8 
06. 07. 8 1 6 
06. 08. kezelés 
06. 12. 6 4 2 
. 14. 2 
. 3 i 5. táblázat: 
06. 15. kezelés A mátészalkai vizsgálati helyszín illatcsalétkes 
| BENNET színcsapdájának fogásadatai (darab), illetve a 
0878 | muiaa leolvasások közé eső kezelés dátuma 






































A minta súlya (g) 1185 1185 1085 
Termések száma a mintában (db) 187 195 161 
Élő lárvát tartalmazó fertőzött termések (db) (1 lárva) 16 8 4 

Élő lárvát tartalmazó fertőzött termések (db) (2 vagy több lárva) (8) (8) (8) 

Élő lárvát már nem tartalmazó fertőzött termések (db) 2 1 1 
Összes fertőzött termés (db) 18 9 5 

A minta fertőzöttsége (%) 1960 |46% |31% 














6. táblázat: A mátészalkai vizsgálati helyszín parcelláin vett minták adatai 


A mátészalkai vizsgálati helyszínen már egy erősebb cseresznyelégy populációra utalnak az illatcsalétkes csapda 
fogási adatai (5. táblázat). Ebben az ültetvényben az illatcsalétkes színcsapda mellett parcellánként öt illatanyag 
nélküli színcsapda is ki volt helyezve a rajzás pontosabb figyelemmel követése céljából. Az egyes parcellák csap- 
dáinak fogásadatai különböző lefutásúak voltak (1-6. ábra). Mindhárom parcella diagramjában sárgával jelöltük az 
illatcsalétkes csapda fogásadatát. 

2. ábra 

A mátészalkai vizsgálati helyszín 
KO-ás parcellájának fogásadatai 
az öt színcsapda átlagolt 
eredményével 


3. ábra 

A mátészalkai vizsgálati helyszín 
Kl-es parcellájának fogásadatai 
az öt színcsapda külön lefutásával 


4. ábra 

A mátészalkai vizsgálati helyszín 

Kl-es parcellájának fogásadatai 

az öt színcsapda átlagolt eredményével 


5. ábra 

A mátészalkai vizsgálati helyszín 
K2-es parcellájának fogásadatai 
az öt színcsapda külön lefutásával 

2 6. ábra 

A mátészalkai vizsgálati helyszín 

K2-es parcellájának fogásadatai 

06. 05. 06. 07. 06. 12. 06. 14. az öt színcsapda átlagolt eredményével 











Az illatanyag nélküli színcsapdák által tükrözött repülési intenzitás mindenhol nagyon különbözőnek tűnik, amiből 
arra következtethetünk, hogy amennyiben csak egy ilyen csapdát helyezünk ki, az adatok félrevezetőek lehetnek a 
rajzást tekintve. Főleg, ha nem a legyek által kedvelt pozícióba helyezzük ki a lapokat (a korona napsütötte oldalára, 
a fa csúcsához közelebb). 


A csapdák adatainak helyes értelmezéséhez érdemes tudni azt is, hogy az illatcsalétek — a lepkekártevők eseté- 
ben használt csalétektől eltérően — nem szexferomont tartalmaz, hanem bomló, nitrogéntartalmú anyagok szagát. 
A bábból kikelő legyek ugyanis először érési táplálkozást folytatnak körülbelül 10 napig, ami alatt fehérjére van 
szükségük. Ennélfogva az illatcsalétkes színcsapda az éretlen (és mindkét nemű) imágók repülési intenzitását (is) 
mutatja, így adata főleg a május végi, június eleji induló rajzás megállapításához fontos. A görbéje a szezon során 
általában csökkenő lefutást mutat. Ez, a K1-es parcellától eltekintve esetünkben is így alakult. 


Az illatcsalétek nélküli színcsapda már inkább a párzásra érett (hím és nőstény) imágók repülését mutatja, így 
a görbe lefutása a szezon során teljesen változó lehet, az időjárástól és a végzett beavatkozásoktól függően. Láthat- 
juk, hogy jelen esetben a június 8-án végzett kezelések után még mindig nagy rajzást jeleznek a csapdák. Emiatt 
érdemes azokat korábban, akár már május közepén kihelyezni, és a kezeléseket korábban elkezdeni. 


A minták fertőzöttsége alapján elmondható, hogy ezen a helyszínen a Beauveria bassiana készítmény 3 I/ha-os 
dózisa bizonyult a leghatékonyabbnak és a kontroll készítménynél volt a legmagasabb a fertőzöttség. A 1,5 I/ha-os 
dózisú kezelés köztes eredményt adott, amely arra utal, hogy a nagyobb töménység használata indokolt. 


EH Következtetések és kitekintés 


A kísérlet eredményeit az alábbi pontokban foglalhatjuk össze: 


e A szer további vizsgálatára a minimum 6 éves, betakarításra érdemes termést hozó ökológiai ültetvényeket 
javasoljuk, a megfelelő gépi kijuttatás rendelkezésre állása mellett. Emellett a nagyparcellás vizsgálatok foly- 
tatása tűnik célszerűnek, a kisparcellás kísérlet számos bizonytalansági tényezője miatt. 


e Az ültetvényekben nagy fertőzési nyomáshoz vezethet az állandó gyeppel borított sorköz és soralj; és ha a 
nagy fertőzési nyomás megfelelő időjárással társul, egy termésben több lárva is kifejlődhet, mert a nőstény 
jelölő illatanyagát lemoshatja a csapadék. 


e Növényvédelmi szempontból javasolható, hogy a színcsapdák kihelyezésre kerüljenek már május közepén, 
ugyanis a felrepülés megkezdése után 10 nappal már megindul a párzás. Korán kihelyezett illatcsalétkes 
csapdákkal a repülés kezdete jobban detektálható, s a korán megkezdett kezelésekkel a tömeges peterakás 
megelőzhető. 


e Az első év adatai alapján elmondható, hogy a Beauveria bassiana készítmény 1,5 |/ha-os dózisa valószínű- 
leg nem elegendő, szükségesnek tűnik a 3 I/ha-os kijuttatás. Egy termesztési szezonban végzett szer-próba 
alapján azonban nem vonhatunk le messzemenő következtetéseket, ezért célszerű az alacsonyabb dózist 





is tovább vizsgálni. Mivel az adatok alapján a Beauveria bassiana készítmény perspektivikusnak bizonyult, 
2013-ban folytatjuk a kísérletet, melyhez további bio cseresznyét termelő gazdák bevonását tervezzük, első- 
sorban a nyírségi termőtájból. 


e A rovarpatogén gombák fejlődéséhez szükséges körülmények jobb megismerése érdekében tervezzük, hogy 
meteorológiai adatok gyűjtésével egészítjük ki a kísérletet, melyek támogathatják a megfelelő időben végzett 
növényvédelmi kezelést, és ezzel a védekezés hatékonyságát. A csapdák fogásának ellenőrzésében célunk 
külön figyelmet fordítani a keleti cseresznyelégy (Rhagoletis cingulata) előfordulására, mely faj Európában 
terjedőben van. 


E Köszönetnyilvánítás 


A kísérlet főszereplői a gazdák voltak, akiknek köszönjük az együttműködésre való nyitottságot és a vizsgálatba 
befektetett munkát: Zabodál Imrének, Jenei Istvánnak, Jenei Zoltánnak és Kazinczy Józsefnek. A mátészalkai szín- 
csapdák adatait Gergely Lászlóné Mária rögzítette. A parcellákról vett minták feldolgozásában Tarnai Mária segített. A 
kísérlet anyagainak rendelkezésre bocsátásáért és a kísérleti engedély megkéréséért köszönet illeti az Intrachem Bio 
Italia-t és a Biocont Magyarország Kft-t. Végezetül köszönettel tartozunk Dr. Claudia Danielnek, a Forschungsinstitut 
für biologischen Landbau (FiBL) munkatársának, az eredmények elemzésében nyújtott közreműködéséért, és a 
cseresznyelegyek világába adott mélyebb bepillantásért. 








Közép-magyarországi paradicsom 
tájfajták vizsgálata ökológiai 
gazdálkodásban 


Csambalik László — Papp Orsolya — Drexler Dóra 


Bevezetés 


A tájfajták genetikai változatosságuk és alkalmazkodóképességük révén rendkívül értékesek, ugyanakkor az inten- 
zív ipari termelés követelményeinek legtöbbször nem felelnek meg, így mára jobbára kiszorultak a termesztésből. 
Előnyös tulajdonságaik (betegség-ellenállóképességük, gazdag ízviláguk, jó beltartalmi értékeik, változatos színük és 
alakjuk) miatt azonban feltételezhető, hogy egyes tájfajták jól megállnák a helyüket a hazai ökológiai termesztésben. 
E feltételezés vizsgálatára indítottuk el a közép-magyarországi paradicsom tájfajtákat összehasonlító kísérletünket. 


EH A vizsgálat módszertana 


A paradicsom tájfajták vizsgálatát két irányból közelítettük meg: kisparcellás kutatási módszertannal és on-farm 
vizsgálattal. A kisparcellás kísérlet helyszíne a Budapesti Corvinus Egyetem (BCE) Ökológiai és Fenntartható Gazdál- 
kodási Rendszerek Tanszékének Tangazdasága, ahol Csambalik László az ÖMKi PhD programja keretében huszon- 
egy, a Közép-magyarországi régióból származó paradicsom tájfajta ökológiai termesztésben való alkalmazhatóságát 
vizsgálja. A kísérlet gyakorlati értéke szempontjából fontosnak tartottunk on-farm vizsgálatokat is végezni, hogy 
a biogazdák közvetlenül is véleményt formálhassanak a fajták beilleszthetőségéről a mindennapi termesztésbe. 
2012-es kutatásunkban hét közép-magyarországi ökogazdálkodó vett részt. Jelen publikáció keretében hat tájfajta 
gyakorlati szempontú összehasonlító vizsgálatának 2012-es eredményeit és szubjektív jellemzését közöljük. 


EH A kísérletben résztvevő fajták jellemzése 


A kísérletben résztvevő fajták jellemzését a BCE tangazdaságban folyó kísérletek alapján közöljük. 


FEULEN Cegléd 


Növekedési típus: nem determinált 
Bogyó színe: piros 

Bogyó alakja: lapított 

Bogyó méret (átl.): 150 g 

Felhasználási cél: friss fogyasztás/konzerv 
Várható termésmennyiség: 14 kg/m? 





A világospirosra érő, nagy lapított bogyójú ceglédi tájfajta repedésre hajlamos, bogyómérete és alakja változatos, 
feltehetőleg a növényen lévő pozíciója szerint. Nagyobb, szögletesebb bogyót nevel a földhöz közelebb, míg a ma- 
gasabban lévő bogyók kerekebbek és kisebbek. A fajtajellegnek tekinthető repedési hajlamot ellensúlyozza, hogy a 
repedések felülfertőződés nélkül beparásodnak, bár a kocsány felőli rész friss fogyasztás esetén így is veszendőbe 
megy. A bibepont felőli részen szintén parásodás fordulhat elő a nagyobb bogyók esetén. A bogyókeménység 
közepes, így a fajta friss fogyasztásra és befőzésre is alkalmas. 





FALETE ORTA H Cegléd (275) 


Növekedési típus: nem determinált 
Bogyó színe: narancssárga 

Bogyó alakja: gömbölyű, tojásdad 
Bogyó méret (átl.): 110 g 
Felhasználási cél: friss fogyasztás 
Várható termésmennyiség: 9 kg/m? 





A narancssárga bogyószínű ceglédi tájfajta választékbővítő kuriózum jellege miatt tarthat számot érdeklődésre. 
Tökéletesen beleillik a piacon megjelenő trendbe, miszerint a hagyományostól eltérő színű fajták iránt egyre növek- 
szik a kereslet. A bogyószínből adódóan valószínűsíthetjük, hogy likopin-tartalma alacsonyabb, míg béta-karotin- 
tartalma magasabb az átlagos értékeknél. Közép-nagy, egészséges, kerek bogyói jól szállíthatóak. Húsa lédús és a 
várakozásoknak megfelelően íze is eltérő a hagyományos piros fajtákétól. 


SELETO GNH Jászberény 


Növekedési típus: determinált 

Bogyó színe: piros 

Bogyó alakja: körte 

Bogyó méret (átl.): 50 g 

Felhasználási cél: friss fogyasztás/konzerv 
Várható termésmennyiség: 8 kg/m? 





A jászberényi fajta 2011-ben került kipróbálásra a BCE kísérletben. Erős, merev szárat növesztő determinált fajta. A 
következőként bemutatott Farmosihoz hasonló, de kisebb, tompább bibepontot növeszt. Bibepontja miatt érzéke- 
nyebb a kalcium-hiányra, amely világosbarna parásodást idéz elő nála, valamint szállításkor is figyelni kell a bibepont 
sérülésének elkerülésére. Ezt leszámítva a bogyó kemény állagú, ellenálló. 


SEULE OR GIH Farmos 


Növekedési típus: determinált 

Bogyó színe: piros 

Bogyó alakja: hosszúkás 

Bogyó méret (átl.): 60 g 

Felhasználási cél: friss fogyasztás/konzerv 
Várható termésmennyiség: 8 kg/m? 








A farmosi tájfajtát szintén 2011-ben próbáltuk ki a BCE kísérletében. A jászberényihez képest nagyobb bogyót nevel, 
növényhabitusa megegyező. A hegyesebb, kiemelkedőbb bibepont miatt a fent leírt parásodási és szállítási problé- 
mák fokozottan igazak nála. Élénk színe és konzisztenciája miatt feldolgozásra alkalmas fajta. 


Növekedési típus: nem determinált 
Bogyó színe: rózsa 

Bogyó alakja: lapított 

Bogyó méret (átl.): 250 g 

Felhasználási cél: befőzés, friss fogyasztás 
Várható termésmennyiség: 10 kg/m? 





Igen nagy, úgynevezett gerezdes, vagy rongyos típusú bogyót nevelő fajta az újszilvási. Lédús, húsos bogyóállomá- 
nya miatt befőzésre kimondottan alkalmas. Szállíthatósága a bogyó mérete és kevéssé kemény szerkezete miatt 
problémás lehet, így inkább házikerti felhasználásra javasolt, amit indokol az átlagosnál alacsonyabb hozama és 
gyengébb bogyókötési hajlandósága is. Zöldtalpasságra, és nagy bogyómérete miatt repedésre hajlamos. Íze karak- 
teres, aromagazdag. 


ELTELT TH Soltvadkert 


Növekedési típus: nem determinált 
Bogyó színe: piros 

Bogyó alakja: paprika alakú 

Bogyó méret: 250 g 

Felhasználási cél: saláta, friss fogyasztás 
Várható termésmennyiség: 10 kg/m? 





A soltvadkerti paradicsomfajta a salátaparadicsomok csoportjába tartozik. Speciális alakja választékbővítésre kiválóan 
alkalmas. A salátaparadicsomok jellemzője a húsos szerkezet, a kevés mag és magkocsonya a bogyóban. Ennek 
köszönhetően kiválóan szeletelhető és dekorációs célra is alkalmas. Íze édeskés, a visszajelzések alapján kedvelt. 
Speciális alakja miatt érzékenyebb a kalcium-hiányra, hajlamos a zöldtalpasságra és a kocsány körül repedések is 
előfordulnak. Szállításakor a determinált fajtákhoz viszonyítva is jobban kell ügyelni a bibepont-sérülések elkerülésére. 
Legpraktikusabb a hegyével felfelé, egymás mellé beállítani a bogyókat a rekeszben. Kezelése, pakolása is csak kézzel 
történhet. A megkülönböztetett figyelmet ellensúlyozza a vásárlók csodálkozó tekintete és fokozott érdeklődése. 








EJ Eredmények 


3.1. A kisparcellás kutatás eredményei 





1. ábra: Paradicsom kísérlet a Budapesti Corvinus Egyetem Ökológiai és Fenntartható Gazdálkodási Rendszerek 
Tanszék Soroksári Kísérleti Üzemében 


A termesztés körülményei: 


KET Soroksár 








Alaptrágyázás nem volt 





nem volt 








Talajtípus enyhén humuszos homok 





e magvetés dátuma: március 26. 
e vetőmagvak származási helye: Növényi Diverzitás Központ, Tápiószele, 2011. 
e tápkocka termesztőközege: 1 rész föld (homok), trágya és komposzt, 
2 rész tőzeg 
e berendezés: fűtetlen fólia 
e magok kelési aránya: -80 90 
e palánták kiültetésének dátuma: május 24. 








Sor- és tőtávolság 45x45+60 





agroszövet 














Támrendszer jellege bambuszkaró 


Növényvédelmi kezelések | nem voltak szükségesek 

















1. táblázat: A soroksári vizsgálati helyszín termesztési körülményei 






































Fajta neve i Ültetés Összes Tőszám/m? Virágzás Termésérés 

időpontja tőszám kezdete kezdete** 
Ceglédi piros 05.24. 40 4,2 Május 25. Július 25. 
Ceglédi narancssárga 05.24. 40 4,2 Június 1. Július 25. 
Jászberényi 059 40 45 - - 
Farmosi 05.11. 40 45 - - 
Újszilvás 05.24. 40 AD Május 24. Július 25. 
Soltvadkert 05.24. 40 4,2 Május 26. Június 25. 

* az első fürtön az első virág kinyílásának dátuma ** az első fürtön az első bogyó beérésének dátuma 


2. táblázat: A Soroksáron vizsgált fajták termesztési és fenológiai adatai 


A fajták eredményei, tapasztalatok: 


Egészséges Repedt bogyók Beteg bogyók Összes termés 




















Fajta neve bogyók tömege tömege tömege tömege 

(kg/m?) (kg/m?) (kg/m?) (kg/m?) 
Ceglédi piros 19 5,9 2,1 9,9 
Ceglédi narancssárga 22 43 14 78 
Jászberényi 3,8 01 12 50 
Farmosi 3,6 0,1 1,3 5,0 
Újszilvás 1,7 4,6 3,2 9,5 
Soltvadkert 2,6 3,6 1,9 8,0 




















3. táblázat: A fajták terméseloszlása piacosság szempontjából 


A szedett bogyókat három frakcióba válogattuk és mértük (3. táblázat). Ezek: 


e az ép, azaz piacon eladható, egy centiméternél kisebb beszáradt repedést tartalmazó, mindennemű beteg- 
ség tünetétől mentes termések; 


e a repedt, vagyis egy centiméternél nagyobb beszáradt repedést tartalmazó, zöldtalpas, parásodott, vagy nyi- 
tott bibefolttal rendelkező, mindennemű betegség tünetétől mentes bogyók; 


e és a beteg, azaz nem beszáradt repedést tartalmazó, felülfertőződött, betegség, vagy károsítás egyértelmű 
tünetét mutató csoportok voltak. 


Az ép termések piaci értékesítésre kerültek, míg a beteg terméseket megsemmisítettük. A repedt termések meg- 
lepetésre igen keresettek voltak, mivel kiváló befőzési alapanyagnak bizonyultak. A fajták egymáshoz viszonyított 
termőpotenciálját és a frakciónkénti összetételét mutatja a 2. ábra. 









































2. ábra A termesztett fajták terméshozama és termésösszetétele 


A repedt bogyók aránya a jászberényi és farmosi fajták kivételével minden vizsgált tájfajta esetében magas volt. 
A repedések túlnyomórészt beparásodtak és a bogyók probléma nélkül beértek. A bogyó negyedét-ötödét kitevő 
parás rész azonban mindenképpen veszteségnek számít. 


A kísérletben növénykórtani felvételezés nem történt, így csak a legfőbb termesztési tapasztalatokra tudunk hi- 
vatkozni. Ezek alapján a repedt, beparásodott bogyók felülfertőződése minimális volt és a gyapottok-bagolylepke 
kártétele minden fajta esetében megfigyelhető volt. A termesztési szezon végén a soroksári kutatók értékelték a 
fajtákat, az eredményeket a 4. táblázat mutatja be. 




















Termesztés- KET P PP, F 
r , . .  Termés külleme, pa Összegző vélemény: 
Fajta neve technológiai S Termés íze AONTA 
Š tetszetőssége termesztené-e újra? 
szereplés 
Ceglédi piros 6 7 9 Igen 
Ceglédi narancssárga 8 8 6 Igen 
Jászberényi 8 8 7 Igen 
Farmosi 8 8 7 Igen 
Újszilvás 6 6 8 Nem 
Soltvadkerti 7 9 9 Igen 























4. táblázat: A soroksári kutatók összegző véleménye a fajtákról a tenyészidőszak végén, 1-10-ig skálán 
(1: nagyon rossz, 10: nagyon jó) 


3.2. Az on-farm vizsgálat eredményei 


A 2012-es termesztési év elején öt ökogazdálkodó jelezte a paradicsom tájfajták on-farm vizsgálatában való részvételi 
szándékát. 15 tájfajta közül választhattak preferencia és elhelyezkedés szerint. A választott fajtákból az öko magvakat 
a BCE soroksári kísérleti üzeme bocsátotta rendelkezésre. A résztvevők a magvak mellé egy rövid jegyzőkönyvet 
kaptak, amiben a termesztés körülményeit, a termés mennyiségét és az esetleges észrevételeket kértük rögzíteni. 
A tenyészidő alatt a gazdák önállóan végezték a kísérletet. Tapasztalataikat a tenyészidő végével összegeztük. 

Tanulságos eredmény, hogy az öt gazdaságból 2012-ben csak egy tudta kitöltve visszaküldeni a jegyzőkönyvet. A 
gazdálkodókkal folytatott interjúk alapján körvonalazódott, hogy ennek oka egyrészt abban állt, hogy a folytonos 
érésű fajták termésmennyiségének pontos és rendszeres rögzítése a tenyészidőszakban tapasztalható munkacsúcs 
miatt meghaladta a gazdálkodók kapacitását. A mérés tehát csak rendszeres évközi terepi konzultációval és segít- 
séggel valósítható meg. 


Fontos tanulság továbbá az is, hogy a jövőben vetőmagvak helyett palántákat érdemes a kísérletben résztvevők 
számára átadni, mert a magvak vetése, felnevelése, megfelelő kiültetése helyenként nem volt sikeres. Általános ter- 
mesztői tapasztalatként jelent meg, hogy a folytonos növekedésű tájfajtáknak erős a lombképzési hajlamuk, az ápolt 
lombozat eléréséhez szükséges kacsozási, kötözési munkák nem várt és nem vállalható plusz terhet róttak a termesz- 
tőkre. Néhány helyszínen a már kikerült palánták gondozását emiatt nem tudták a gazdaság ritmusához igazítani. 





3. ábra Évkerék Ökotanya, Kistelek — a tájfajták megőrzésének egyik helyszíne 


Az alábbiakban a kisteleki on-farm helyszín jegyzőkönyvének adatait mutatjuk be 


A termesztés körülményei: 





























Elővetemény lucerna 

Alaptrágyázás marhatrágya (50 t/ha) 
Fejtrágyázás | marhatrágya pellet (1,5 t/ha) 
Talajtípus humuszos homok 
Palántanevelés adatai e magvetés dátuma: április 25. 


e vetőmagvak származási helye: BCE soroksári tangazdaság 
e tápkocka termesztőközege: gilisztahumusz, talaj, tőzeg 

e berendezés: fűtetlen fólia 

e magok kelési aránya: -95 90 

e palánták kiültetésének dátuma: május 19. 











Sor- és tőtávolság 60 x 40 cm 

l Talajtakarás szalma és fűkaszálék mulcs 
Támrendszer jellege akác oszlopok, felül drót összekötéssel, a szárak zsinórra futnak fel 
Öntözés csepegtető öntözés, hetente 1x20 mm 














Növényvédelmi kezelések | 2 alkalommal Bacillus thuringiensis, 3 alkalommal réz hatóanyag 


5. táblázat: A kisteleki vizsgálati helyszín termesztési körülményei 





A fajták eredményei, tapasztalatok: 


Egészséges 
bogyók 
tömege 
(kg/m?) 


Ceglédi piros 05. 19. 23 4,1 06. 14. 07. 30. nincs adat 
Ceglédi narancssárga | 05. 19. 22 4,1 06. 13. 08. 04. nincs adat 
Jászberényi OS898 52 4,1 06. 11. 2o 10,4 
Farmosi 05. 19. 62 4,1 06. 10. 07. 26. 70 


Termés- 
érés 
kezdete** 


Ültetés Összes Tőszám Virágzás 


Fajta neve időpontja tőszám / m2 kezdete* 





nincs adat 











nincs adat 
25 
0,9 





















Újszilvás nincs adat | nincs adat | nincs adat 


























*az első fürtön az első virág kinyílásának dátuma **az első fürtön az első bogyó beérésének dátuma 


6. táblázat: A Kisteleken vizsgált fajták termesztési, fenológiai és termésmennyiség adatai 


Növénykórtani megfigyelések: az összes fajtán az Alternaria solani tünetei voltak megfigyelhetők, körülbelül azo- 
nos mértékben (10 %-os levélkártétel, O %o bogyótünet). Gyapottok bagolylepke szintén az összes fajtán körül- 
belül 10 %-os bogyókártételt okozott. Fitoftóra kártétel nem volt megfigyelhető az első talajmenti fagy időpontjáig 
(okt. 09.). A soroksári kutatókhoz hasonlóan a kisteleki ökogazdák is elvégezték a termesztő szezon végén a tesztelt 
fajták értékelését. Az eredményeket a 7. táblázat mutatja be. 

















Termesztés- RAE zs EZ agy z 
5 gent Termés külleme, s Összegző vélemény: 
Fajta neve technológiai D Termés íze ENNÉL 
ž tetszetőssége termesztené-e újra? 
szereplés 
Ceglédi piros 6 7 8 nem 
Ceglédi narancssárga 6 6 9 nem 
Jászberényi 8 1 8 igen 
Farmosi 8 7 8 igen 
Újszilvás 6 7 9 nem 




















7. táblázat: A kisteleki on-farm résztvevők összegző véleménye a fajtákról a tenyészidőszak végén, 
1-10-ig skálán (1: nagyon rossz, 10: nagyon jó) 


Annak ellenére, hogy a két kísérleti terület igen eltérő adottságú, érdemes röviden összevetni a kisparcellás és az 
on-farm eredményeket. A termésmennyiség tekintetében elmondható, hogy az on-farm kísérletben jelentősen 
jobb eredményt értek el a determinált tájfajták a kisparcellás beállításhoz képest. Ebben feltehetőleg közrejátszott a 
kisparcellás kísérlet gyengébb fényellátottsága, a nem determinált fajták árnyékoló hatása, valamint a kisteleki terület 
kedvezőbb előveteménye és tápanyag-utánpótlása. A beteg bogyók összesített aránya a determinált fajták esetében 
megközelítőleg azonosnak mondható mindkét területen. 


A terméskülönbségek azt mutatják, hogy a genetikai terméspotenciál megközelítéséhez a tájfajták esetében is fon- 
tos a kedvező termesztéstechnológia kialakítása. A közép-magyarországi régióból származó tájfajták a jobb fény- és 
tápanyag utánpótlással rendelkező csongrádi területen sokkal jobban teljesítettek, mint az eredeti termesztő körze- 
tükben elhelyezkedő, de extenzívebb körülményeket biztosító soroksári tangazdaságban. 


A szezonvégi megítélések tekintetében szembetűnő a kutatói és a gazdálkodói szemlélet közti különbség. A BCE 
munkatársai inkább kutatói szempontból értékelték a fajtákat, valamely kiemelkedő tulajdonságuk alapján keresve 
azok felhasználási lehetőségeit akár ,kész" fajtaként, akár nemesítési alapanyagként. A BCE ezért az olyan fajtákat is 
további termesztésre javasolja, amik a kisteleki gazdálkodó szemszögéből nem bizonyultak megfelelőnek. 





A kisteleki gazdaság értékelése azt mutatja, hogy a gazdálkodók számára egyszerűbb a determinált fajtákkal dol- 
gozni: kevesebb zöldmunka szükséges, koncentráltabb a szedés és az értékesítés jobban tervezhető. A folytonnövő 
fajták ezzel szemben az első fagyokig érnek, addig folyamatos szedést és zöldmunkát igényelnek. Az értékesítést 
hasonlóképpen folyamatosan kell biztosítani. Ez jelenleg a legtöbb biotermelőnek nem megoldható. Ugyanakkor az 
értékelésből kitűnik, hogy a termelők a folytonnövő fajták esetében adták a legmagasabb pontszámot az ízre. Ebből 
arra következtethetünk, hogy az újratermesztésről alkotott döntésüket elsősorban a rendelkezésükre álló techno- 
lógia korlátai, illetve gazdálkodásuk irányultsága (szabadföldi termesztés), és nem a folytonnövő fajták minősége 
határozta meg. 


EH Összegzés és kitekintés 


A 2012. évi kisparcellás kísérlet eredményei hasznos információkat adnak arról, hogy a tesztelt közép-magyarországi 
tájfajták közül melyek rendelkeznek kutatási-továbbnemesítési és fogyasztói szempontból kiemelkedő tulajdonsá- 
gokkal. Az eredmények alapján körvonalazható, hogy mely fajtákban rejlik távlatilag — azaz a jelenleg megvalósítható 
biogazdálkodási gyakorlattól viszonylag függetlenül — figyelemre méltó termesztési potenciál. 


Ugyanakkor az on-farm kísérlet eredményei legfőképp arról adtak hasznos tájékoztatást, hogy mely típusú tájfajta 
paradicsomok esetében várható, hogy a gazdálkodók jelen körülmények között vállalkoznak a termesztésre és si- 
kerrel bevezetik őket a gazdaságukba. Esetünkben egyértelműen az egyszerűbben kezelhető determinált fajtákra 
esett a választás. Az érzékszervi értékelésnél mindazonáltal a gazdálkodóktól is a nem determinált fajták kapták a 
legmagasabb pontszámokat, amiből kiderül, hogy elsősorban a szabadföldi termesztési gyakorlat és az ebből adódó 
technológiai korlátok késztették őket a folytonnövő fajták újratermesztésének elvetésére. 


Az első év eredményei tükrében 2013-ban igyekszünk olyan fajtákat bevonni a kísérletbe, amelyek a hazai 
biogazdálkodók többsége számára megvalósítható termesztéstechnológiát igényelnek, azaz determinált növekedé- 
sűek, és a termesztésükbe befektetett növényápolási munka realizálható az értékesítés során. Továbbá a résztvevők 
számára nem vetőmagvak, hanem palánták átadását biztosítjuk a jobb eredés és a gazdára terhelődő munka csök- 
kentése érdekében. A tájfajták tesztelését először termesztő körzetükön belül végezzük, de különböző adottságú 
gazdaságokban. A termesztéstechnológiai tapasztalatok és a terméseredmény mérése mellett hangsúlyt fektetünk 
a fajták részletesebb növénykórtani felvételezésére. A kisparcellás és on-farm kísérletek összevetését a továbbiak- 
ban is folytatjuk. A második év eredményei reményeink szerint még egy lépéssel közelebb visznek bennünket az 
ökológiai gazdálkodás körülményei között jól teljesítő különleges hazai paradicsomfajták megtalálásához. 








Növénykondicionáló szerek tesztelése 
ökológiai gabonatermesztésben 


Földi Mihály — Borbélyné Hunyadi Éva — Hegedűs Boglárka — Hertelendy Péter — 
Jakab Péter — Drexler Dóra 


EH A kutatás célkitűzései 


A kenyérgabona termesztése évezredes hagyománnyal rendelkezik. A jó minőségű étkezési gabonák a hazai szán- 
tóföldi termesztés legfontosabb exporttermékei. Így van ez az ökológiai gazdálkodáson belül is, ahol jelenleg közel 
20 ezer hektáron termesztenek biogabonát. A termés mintegy felét az őszi búza és a tönkölybúza teszi ki. Mindkét 
faj kiemelkedő sütőipari és táplálkozás-élettani minőségre képes, emiatt keresett árucikk a külkereskedelemben is, 
elsősorban Nyugat-Európában. Többek között ez is indokolja, hogy kiemelten foglalkozzunk e gabonafélék ökoló- 
giai termesztéstechnológiai fejlesztésével, igyekezzünk a felmerülő termesztési problémákra megoldásokat találni 
és növelni a minőségi termesztés hatékonyságát. A 2012-ben indított kutatásunk célja, hogy egzakt kísérleteken 
keresztül vizsgáljuk azokat a lehetőségeket, melyekkel a termésbiztonságot és a minőséget kedvező irányban befo- 
lyásolhatjuk, csökkentve ezzel a szélsőséges évjáratok kedvezőtlen hatásait is. 


Széles körben ismertek a különböző — a hozam fokozása mellett a minőség javítására is ajánlott — növénykon- 
dicionáló készítmények, melyek ökológiai gazdálkodásban engedélyezettek és lombtrágyaként is használhatóak. 
Ezen készítmények már több, az általános engedélyezésükhöz szükséges konvencionális kisparcellás kísérletben 
bizonyították, hogy képesek a termést növelni és/vagy a minőséget fokozni, továbbá a növény kondícióját és ellen- 
álló képességét javítani. Az ökológiai gazdálkodásban való alkalmazásuk hatékonyságát azonban mindeddig nem 
vizsgálták kiterjedten. Éppen ezért döntöttünk úgy, hogy fókuszba állítjuk a kereskedelemben kapható, ökológiai 
gazdálkodásban engedélyezett növénykondicionálók készítménycsoportjait, és megvizsgáljuk az étkezési gabonán 
nyújtott teljesítményüket. 


Kísérleteinkben egyrészt arra kerestük a választ, hogy az adott növénykondicionáló szerrel valóban növelhető-e a 
termés beltartalmi értéke? A beltartalmi érték alatt a szokásos gyakori átvételi minőségi paramétereket jelző tulaj- 
donságokat értjük, mint a fehérjetartalom és a sikér. Vizsgáltuk továbbá a Fuzárium fajok által termelt mikotoxin 
termelődést, hiszen ez is egy minőségi kifogásra okot adó tényező. A kezelések hozamra gyakorolt hatását is ér- 
tékeltük. Mivel pontos mérésekre korlátozottak voltak a lehetőségeink, termésbecsléssel mutattuk ki a kontrollhoz 
viszonyított változásokat. 


EN A kísérlet helyszínei 


A kísérleti helyszínek többsége a tiszántúli országrészre tevődött, így elsősorban Jász-Nagykun-Szolnok, Hajdú-Bihar 
és Békés megyékre. A Dunántúlon csupán egy Somogy-megyei gazdaság vett részt (1. ábra). A kísérleti helyszínek 
talajai többségében (2-9. gazdaságok) a réti típusú talajok körébe tartoznak, míg egy a mezőségi (csernozjom) és 
egy a barna erdőtalajok csoportjába sorolható. A réti típusok között számos átmenet, minőségi fokozat lehetséges, 
melyre külön nem térünk ki, azonban a kísérlet során törekedtünk a kezelt és a mintavételre kijelölt kontroll parcellák 
homogenitására. 

EH A kísérlet során alkalmazott növénykondicionáló készítmények 


Az összehasonlító vizsgálatokhoz a forgalmazók térítésmentesen biztosították készítményeiket, s felhasználásuk 
alapvetően a gyártó ajánlása, illetve az engedélyokirat alapján történt. A gazdálkodók a felkínált anyagokból vá- 
laszthattak. A BioSuisse feltételrendszert vállaló gazdaságoknak egyes hatóanyagok miatt korlátozniuk kellett az 
egyébként a hatályos ökorendelet szerint engedélyezett készítmények használatát. Az 1. táblázat tartalmazza a 
felhasznált készítmények összetételét. A tesztelt készítmények széleskörűen reprezentálják a jelenleg alkalmazható 
szerválasztékot. 
































Készítmény jelölése Összetétele az engedélyokirat szerint 

A alga kivonat, növényi kivonat, növényi és ásványi olajok 

B cukrok, gyanták, uronsavak, vitaminok, aminosavak, ligninszulfonát sókat tartalmazó 
növényi kivonat 

c fotoszintetizáló és tejsavbaktériumok, élesztőgombák, cukornád melasz 

D tőzeg és gilisztahumusz kivonat, aminosavak, makro-, mezo-, mikroelemek 

E mészkő őrlemény 

F Trichoderma asperellum antagonista gomba T1 (NCAIM 68/2006) törzsének 
klamidospórái, Trichoderma aspergillum gomba hifa maradványai. 

G mikroelem-tartalmú aminosavas kelátképző (EDDHSA - rézvegyület) 

H gyógynövény és komposzt kivonat 

l rézoxiklorid szuszpenzió 

J dolomit, mikroelemek, növényi kivonatok 














1. táblázat: A kiválasztott készítmények összetétele 


A kijuttatást minden gazdálkodó a saját lehetőségei szerint (minden esetben vontatott szántóföldi géppel) hajtotta 
végre. A kijuttatás időpontja tekintetében is a gyártó ajánlása, valamint a gazdálkodó több éves gyakorlata volt a 
meghatározó. A készítményeket május elején kapták meg a résztvevők, a kijuttatás is jellemzően május folyamán 
történt. Amennyiben volt kezelt kontroll (több esetben is), úgy a gazdaságban egyébként is alkalmazott készítmény 
kijuttatása is a vizsgált kezelésekkel azonos időben (napon, illetve napszakban) történt. Közvetlenül a kezelések 
után megtörtént a kezelési határok kijelölése (2. ábra), melyeket később GPS-es helymeghatározási módszerrel is 
rögzítettünk, bár a kezeléseket végző gép nyomai általában a betakarításkor is jól láthatóak voltak (3. ábra). 


42 





2. ábra 3. ábra 
Parcella beazonosítása a tesztelt készítményt A különböző kezelések keréknyom alapján is jól 
jelölő táblával beazonosíthatóak 


EH Állomány felvételezés, adatgyűjtés 


A kísérletek során alkalmazott termesztéstechnológiák dokumentálását minden gazdálkodó maga végezte, majd 
ezeket az adatokat összegyűjtöttük. Az ÖMKİ folyamatos konzultációt és többszöri terepi szemlét biztosított a részt- 
vevők számára. Az egyes kezelések elvégzésében az esetek többségében közvetlenül nem vettünk részt. 


A növénykórtani szemlére a kalászolás után került sor, így már a kezelések esetleges hatásait is láthattuk. A kísérletek 
szemléjét azért is időzítettük június második dekádjának végére, mert a fuzáriumos kalász fertőzés tünetei, illetve a 
fertőzés mértéke vizuálisan ekkor volt minden kultúra esetében értékelhető. A toxintermelés vizsgálatakor elsőként 
a kezeletlen kontrollok mintáit vetettük alá mérésnek, a kezelt mintákat csak abban az esetben vizsgáltuk, hogyha 
a kontrollnál toxin jelenlétét észleltük, hogy ezáltal a kezelések esetleges gomba (mikotoxin termelődés) gátló ha- 
tásáról meggyőződhessünk. 


Az őszi búza esetében termésmennyiség mérést csak egy helyszínen végeztünk (1. számmal jelölt, Hajdú-Bihar 
megyei gazdaság), ahol ehhez biztosítottak voltak a megfelelő eszközök (területmérővel és mérleggel felszerelt par- 
cellakombájn). A minőségi vizsgálatokhoz a mintát közvetlenül betakarítás előtt vételeztük. A mintavételek a vonat- 
kozó ajánlások és alapelvek szerint történtek. Minden minta ugyanabban az akkreditált laborban került bevizsgálásra. 
Minőségi (nedvessikér-tartalom, fehérjetartalom) mérésekre minden mintánál sor került. 


4. ábra 
Szántóföldi szemle szakértők 
bevonásával 

B A vizsgálat eredményei gazdaságonként 


Az alábbiakban a gazdaságok jellemzésekor megadott alapadatok önkéntes adatközlésen alapulnak, így egyes ér- 
tékek esetenként hozzávetőlegesek, például a vetőmagnorma is közelítő érték. A több év átlagában becsült ter- 
méshozam alatt a termőhelyre jellemző értéket jelöltük meg, nem a konkrét parcelláét, hiszen a vetésforgó miatt 
előfordult, hogy éppen az adott parcellában még nem, vagy nagyon régen volt búza/tönkölybúza. 


A trágyázás tekintetében a megelőző két-három évet igyekeztünk megjeleníteni. Az ökológiai gazdaságokban jellem- 
zően használt istállótrágyától eltérő trágyahasználatot külön említjük. A trágya mennyiségére, tápanyag-tartalmára 
nem tértünk ki, hiszen — feltételezve, hogy egyenletes volt a kijuttatása — az a kísérleti tábla homogenitását nem 
befolyásolta. 


I. KÍSÉRLETI HELYSZÍN (HAJDÚ-BIHAR MEGYE) 





zöldborsó (2011), 
csemegekukorica nem volt 5 
(másodvetés 2011) 


Őszi 
búza 


mezőségi 


Alföld 250 3,8 : 
csernozjom 





Az állomány a szemle során egységesnek tűnt, a hozamvizsgálat eredménye ezzel szemben erős ingadozást mu- 
tatott. Növényegészségügyi szempontból a kórképek gazdag lelőhelye volt az egész tábla. Kizárólag itt találtunk a 
helyszíni szemle során kalászfuzáriumot (5. ábra) és a minták laboratóriumi vizsgálata során enyhe toxintermelődést 
is ki tudtunk mutatni (47 g/kg DON). Különbség a kezeletlen és a kezelt állomány között ebből a szempontból 
azonban nem mutatkozott. 


5. ábra. 

Fuzáriummal fertőzött kalász. 

A kalász fertőzöttség bonitálása 
meglehetősen nagy gyakorlatot kíván, 
mivel egyes fajták esetében a fertőzött 
felület elszíneződése erősen eltérhet a 
szokványostól. Bizonyos esetekben a 
fertőzött kalász barnás színű lesz, de 
van amikor alig mutatkozik a kalászon 
elszíneződés, azonban a szemek már 
láthatóan betegek. Általános 

a kifakulás, fehéredés, esetleg 

a rózsaszínes elszíneződés. 

A betegség megjelenése erősen 
fajtafüggő és mindenképpen meg kell 
tudni különböztetni a természetes érés 
során fellépő kifakulástól. 

0 
A C D D4 E F C+E H Kontroll 
E Fehérje 12,7 12,8 12,5 13,5 12,8 13,4 10,5 11,8 13,5 
E Sikér 29,7 30,3 32,5 28,3 30,7 32,1 22,4 27,2 31,15 











6. ábra Beltartalmi vizsgálatok eredménye az 1. kísérleti helyszínen (Nyersfehérje százalék, nedvessikér százalék 
kezelésenként). A D4-es parcellában a D jelű készítmény négyszeres dózisban került kijuttatásra, míg a CE a két 


készítmény együttes alkalmazását jelöli. 


A beltartalmi vizsgálatok többsége nem mutatott jelentős eltérést a kontrollhoz képest, sem a nedvessikér sem a 
fehérje vonatkozásában. Ebben szerepet játszhatott az a körülmény is, hogy a kalászosok érése a májusi meleg és 
száraz időjárás hatására felgyorsult, így a minőségi paramétereket a májusi kijuttatás már kevésbé tudta befolyásolni. 
Ugyanakkor érdekes eredmény, hogy a C+E kezelésben részesített parcella mindkét paraméter tekintetében látha- 


tólag alulmúlja a többi kezelést, melyre nem találtunk egyértelmű magyarázatot. 


A terméseredmények vonatkozásában csak két kezelés esetében mértünk a kontrollnál enyhén magasabb értéket 
(A és D) (7. ábra). A többi kezelés esetében mintegy 10 százalékkal kisebb terméshozam mutatkozott. A 2012-es 
terméshozamok abszolút értékéről összességében elmondható, hogy több év átlagához képest alacsonyabb volt, 
mely az extrém időjárásnak tulajdonítható. 

7. ábra Az egyes kezelések termésmennyiségének aránya a kontrollhoz viszonyítva az 1. kísérleti helyszínen 

2. KÍSÉRLETI HELYSZÍN (BÉKÉS MEGYE) 























a kísérleti 
vetőmag HIO P termés több év 
faj | fajta | norma APRE genraka elővetemény trágyázás |átlagában t/ha 
(kg/ha) hozama t/ha | talajtipus (becsült érték) 
8 (becsült érték) | 
Sa l asg 15 rn kender 2010-2011 | 3,5-4,5 
búza | Suba szolonyec 











A szemle során látható volt, hogy a fajta fogékonyságot mutatott a levélbetegségekre, melyek a kezeléstől függet- 
lenül általánosan előfordultak az állományban. Kalászfuzáriózisra utaló tüneteket azonban nem tapasztaltunk. A 
száraz időjárás ellenére meglepő módon egy levélfoltosságot okozó gombabetegség (Drechslera tritici-repenti) 
szórványosan előfordult az állományban. A fertőzés nedves években (pl. 2010) szinte mindenütt felléphet, száraz 
időjárásban azonban nem gyakori. 

8. ábra Beltartalmi vizsgálatok eredménye a 2. kísérleti helyszínen (Nyersfehérje és nedvessikér százalék 
kezelésenként). A D+G jelzés a két készítménnyel egyaránt kezelt parcellát jelzi. 


A kezelések hatására a minőségi paraméterek egy kivételtől eltekintve mindenhol emelkedtek. A legnagyobb javulás 
mindkét paraméter esetén az A jelű készítménynél volt megfigyelhető, itt a fehérje 9,4 százalékkal, a nedvessikér 
10,8 százalékkal mutatkozott jobbnak a kontrollnál. Sikértartalom tekintetében a C kezelés is ezzel azonos ered- 
ményt hozott. 


A kísérleti tábla átlagtermése (1,5 t/ha) elmaradt a teljes gazdaság átlaghozamától. Ez az agresszív előveteménnyel 


(kender) és a nem megfelelő talaj-előkészítéssel is magyarázható. A gazdaság búza átlagtermése a 2012-es évben 
meghaladta a 3 tonnát. 

3. KÍSÉRLETI HELYSZÍN (HAJDÚ-BIHAR MEGYE) 








vetőmag A genetikai 8 termes Oo gl 
a ajta norma Da elővetemény | trágyázás | átlagában t/ha 
faj fajt hozama t/ha | talajtipus lővetemény | trágyá ti gáb : t/h 
(kg/ha) (becsült érték) (becsült érték) 

a Frankenkorn 180 3,2 réti sütőtök nem volt 3,5-4 





























A helyszíni szemle során a teljes táblára vonatkozóan szárfuzárózist észleltünk, kalászfertőzöttséget azonban nem. 
A vizsgált minták sem tartalmaztak mikotoxint. Ez megfelel az általános tapasztalatnak, miszerint a száron fellépő 
fuzáriózis nagyon ritkán jut el a búzaszemig. A fertőzött szár általában idő előtt elhal. A területen fellépő infekciót 
valószínűleg a megrekedt nedvesség, valamint a tömörödött, levegőtlen talaj is segítette. 

E Sikér 31,0 35,2 40,9 36,9 32,9 





9. ábra Beltartalmi vizsgálatok eredménye a 3. kísérleti helyszínen 
(Nyersfehérje és nedvessikér százalék kezelésenként) 


A vizsgált készítményekkel kezelt parcellák mintái a kontrollal közel azonos, vagy annál jobb beltartalmi értékekkel 
rendelkeztek. A legnagyobb eltétést a D jelű készítménynél tapasztaltunk, ahol a kezeletlen kontrollhoz viszonyít- 
va a fehérje tartalom 17,4 százalékkal volt magasabb, míg a sikér 24,3 százalékkal. Ezen a helyszínen a C, D és E 
kezelések hatására a búza minőségi besorolása megváltozott a kontrollhoz képest. Míg a kontroll I. osztályú malmi 
kategóriát ért el, addig a 12,5 % fehérjét és 34 % sikért meghaladó beltartalmi értékekkel rendelkező minták már a 
javító malmi kategóriába estek. A különbségnek az értékesítési ár tekintetében lehet jelentősége. 

4. KÍSÉRLETI HELYSZÍN (BÉKÉS MEGYE) 








a kísérleti 
vetőmag RRE RS termés több év 
faj fajta norma raain F Pe elővetemény | trágyázás | átlagában t/ha 
(kg/ha) | becsült érték) JP (becsült érték) 
o Frankenkorn 180 3,3 réti olajtök nem volt 3,5-4,5 
































A szemle során ezen a helyszínen szembetűnő növényegészségügyi problémát nem tapasztaltunk. Az állományt 
megjelenésében homogénnek találtuk. A kezelések hatása a mérési eredményeken azonban jól kivehető. Az első 
kísérleti helyszínen kiugróan alacsony értékeket mutató C+E kombináció ezen a helyszínen jelentős pozitív hatást 
eredményezett: a fehérjetartalomban 8,5 százalékkal, míg a sikér esetében 10,3 százalékkal szárnyalta túl a kont- 
rollt. Ugyanakkor a kontroll minősége is elérte a prémium (javító malmi) kategóriát, így a kezelésnek az értékesíthe- 
tőség szempontjából többlet hozadéka nem volt. 

H Fehérje 15,5 16,5 15,3 16,5 15,2 
H Sikér 36,3 34,9 35,5 39,5 35,8 




















10. ábra Beltartalmi vizsgálatok eredménye az 4. kísérleti helyszínen (Nyersfehérje százalék és nedvessikér 
százalék kezelésenként). A CE jelű parcella a két készítménnyel egyaránt kezelt terület eredményeit mutatja. 

5. KÍSÉRLETI HELYSZÍN (JÁSZ-NAGYKUN-SZOLNOK MEGYE) 
































alk. a kísérleti 
z RRRA PEF termés több év 
faj fajta ela REE e elővetemény | trágyázás | átlagában t/ha 
norma hozama t/ha | talajtipus (becsült érték) 
| (kg/ha) | (becsült érték) | 
töbköly sgnkenkoral “180 2,8 réti = | napraforgó | 2010-2011 4-5 
búza szoloncsák 





A gazdaságban rendszeresen használják a J jelű növénykondicionálót, melynek keverékével próbálták ki a többi ké- 
szítményt. A gazdálkodó, figyelemmel a talaj heterogenitására, megkülönböztetett átlagos és gyengébb minőségű 
parcellákat. 2E+J kezelés (az E készítmény dupla dózisú kijuttatása a J készítménnyel keverve) és kezeletlen kontroll 
csak az átlagos talajminőségű területen volt. 


A 11. ábrán bemutatott eredmények alapján elmondható, hogy az átlagos talajadottságú parcellákon a kezelt minták 
a kontrollhoz hasonló eredményt mutattak. A különböző talajminőségű kezelt táblarészek összehasonlításából kide- 
rül, hogy — a várakozásoknak megfelelően — a gyengébb talajon a termés minősége is minden esetben gyengébb 
lett, nem érte el a javító malmi kategóriát. 

11. ábra Beltartalmi vizsgálatok eredménye az 5. kísérleti helyszínen (Nyersfehérje és nedvessikér százalék 
kezelésenként). A csillaggal jelölt kezelések a gyengébb talajú parcellák eredményeit mutatják. 

6. KÍSÉRLETI HELYSZÍN (BÉKÉS MEGYE) 





























alk. a kísérleti 
F A vetőmag | tábla átlag- | genetikai | ,. te rmos több év 
faj fajta 8. elővetemény | trágyázás ] átlagában t/ha 
norma | hozama t/ha | talajtipus (becsült érték) 
(kg/ha) | (becsült érték) | 
2010-2011 
(magas 
tönköly- Frankenkorn 175 38 67 OSS réti jellegű kukorica huminsav 4,5-5 
búza jégkár után) tartalmú 
barnaszén- 
származék) 











Ebben a gazdaságban évek óta rutinszerűen használnak növénykondicionáló szert. Az összehasonlításban kezelt 
kontrollként szerepelt a többéves tapasztalat alapján jól bevált készítmény (1). A helyszíni szemle során megállapítot- 
tuk, hogy az állomány egészséges, növénykórtani tüneteket nem mutat. Szemmel látható éles különbségeket nem 
tapasztaltunk a kezelések között. Gyomosodás csak a táblaszélen mutatkozott (2. ábra). 

12. ábra Beltartalmi vizsgálatok eredménye a 6. kísérleti helyszínen 


(Nyersfehérje és nedvessikér százalék kezelésenként) 


A mérési adatok alapján megállapítható, hogy a gazda által legjobbnak vélt I jelű készítmény (kezelt kontroll) adta 
a legmagasabb beltartalmi értékeket. Egy kivételtől eltekintve azonban a többi minta is megfelelt a javító malmi 


minőségnek. 

7. KÍSÉRLETI HELYSZÍN (SOMOGY MEGYE) 
































alk. a kísérleti 
5 i vetőmag | tábla átlag- | genetikai z z A F termés több év 
faj fajta z elővetemény | trágyázás | átlagában t/ha 
norma hozama t/ha | talajtipus (becsült érték) 
| (kg/ha) | (becsült érték) 
tönkölye Frankenkorn 200 1,8 barna erdő- napraforgó nem volt 1,1-2,2 
búza talaj 





A helyszíni szemrevételezéskor is látszott, de a gazda adatai is megerősítették, hogy a leggyengébb termőtáj (sovány 
barna erdőtalaj) adta a kísérleti helyszínek közül a legalacsonyabb átlaghozamot (1,8 t/ha). Ugyanakkor ez a hozam 
nem maradt el a termőterület többéves átlagától. 


A minőségi paraméterek (13. ábra) terén az összes helyszín közül itt kaptuk a legjobb eredményeket. A kezelések 
itt (ahogy az elvárható) kivétel nélkül jobb beltartalmi értékeket eredményeztek mint a kezeletlen kontroll. Mindkét 
paraméter esetén az F jelű kezelés mutatta a legnagyobb minőségjavulást: a fehérjetartalom 9,1 százalékkal, a sikér 
12,6 százalékkal haladta meg a kontroll értékeit. Ugyanakkor fontos megjegyezni, hogy a kontroll parcella a maga 
16,5 százalékos fehérje és 39,8 százalékos nedvessikér tartalmával eleve kiemelkedő minőséget képviselt. 

39,8 





13. ábra Beltartalmi vizsgálatok eredménye a 7. kísérleti helyszínen 


(Nyersfehérje és nedvessikér százalék kezelésenként) 

B Összegzés és következtések 


A 2012-es év, bár a csapadék hiánya miatt egyértelműen kedvezőtlen volt (lásd 14. ábra), az étkezési gabonák 
minősége, sütőipari értékei szemszögéből kedvezőnek tekinthető: az időjárás a legtöbb gombabetegségnek nem 
adott teret. Ennek megfelelően a növénykórtani szemle során mikotoxin termelő gombákat alig találtunk a kísérleti 
területeken. Mikotoxin termelődést kizárólag a 1-es számú gazdaságban figyeltünk meg, ahol a bevizsgált minták 
még éppen a kimutathatósági határ feletti mennyiségű DON-t tartalmaztak. A kezelések nem befolyásolták a 
toxinmennyiséget, a Fuzárium-fertőzésben valószínűleg az arra hajlamos fajta volt az meghatározó. Ez az eset is 
megerősíti, hogy a fajtaválasztás kiemelt figyelmet érdemel az ökológiai gabonatermesztésben, ezért 2012 őszén 
elindítottuk az őszi búzák tesztelésére irányuló on-farm kutatásunkat. 


14. ábra 
A 2012 évi aszály tünetei réti típusú talajon 





A 2012-es évben a tesztelt növénykondicionáló készítmények közül nem találtunk olyat, mely minden gazdaságban 
egyértelműen a legjobb eredményt mutatta volna. Az 1-es számú helyszínen szokatlan módon a kezeletlen kontroll 
adta a legjobb eredményt. A 2. helyszínen az A és a C kezelés mutatott pozitív hatást. A 3. gazdaság esetén a D jelű 
kezelés teljesített legjobban, de a C és E kezelések is minőségi kategória szintű változást, azaz, lényegi javulást ered- 
ményeztek. A 4. helyszínen (az elsővel ellentétben) a C+E kombináció pozitív hatást fejtett ki, de a búza minőségi 
besorolásán nem változtatott, hiszen eleve javító malmi volt. Az 5. helyszínen a kombinációban alkalmazott keze- 
lések egyike sem mutatott jelentős eredményt a kontrollhoz képest, míg a 6. üzemben a gazda által preferált | jelű 
készítmény, mint kezelt kontroll teljesített legjobban — itt azonban kezeletlen kontrollhoz nem tudtunk viszonyítani. 
Végül a 7. kísérleti helyszínen az F jelű kezelés hozott kiemelkedő minőségjavulást, a gabona minősége azonban 
kezelés nélkül is igen kiváló volt. 


Összességében megállapítható, hogy a kísérletben használt anyagok több esetben is akár 10 százalékot meghaladó 
fehérje- illetve sikértartalom növekedést eredményeztek a mintákban, ami jelentős. Azonban ha arra gondolunk, 
hogy — az 1. és a 3. gazdaság kivételével — a gabonák 2012-ben kezeletlenül is prémium (javító malmi) minőségűek 
voltak, akkor arra a következtetésre juthatunk, hogy a minőség fokozása ebben az évben az esetek többségében 
nem térült meg az értékesítéskor. A hét kísérleti helyszín közül egyedül a 3. gazdaságban volt esély a megtérülésre, 
mivel egyedül itt tapasztaltunk egyes kezelések hatására minőségi kategória emelkedést. 


Egy csapadékosabb évjáratban a kondicionálás hatására bekövetkező minőségbeli változások irányait és mértékét 
azonban nem ismerjük, ehhez további vizsgálatokra, tapasztalatok gyűjtésére van szükség. 2012-ben alapvetően 
kései, szárba szökés utáni, kalászolás előtti időben történtek a kezelések. A korábbi — április-végi, május-elejei 
— időszakban elvégzett kezelésekről, a kezelési idő megválasztásának jelentőségéről (pl. hasznosulás hatásfoka) 
szintén további tapasztalatokra van szükség. A kései kezelésekkel járó mechanikai terhelés jelentős terméskiesést is 
okozhat, melynek pontos mértékét szintén érdemes vizsgálni. Kísérleteinket ezért 2013-ban is folytatjuk, még több 
helyszínen és újabb készítmények kísérletbe vonásával. 





SZŐLÉSZET ÉS AGROBIODIVERZITÁS 


Fajgazdag szőlősorköz-takarónövényzet 
magkeverékek fejlesztése és 
alkalmazási lehetőségei magyarországi 
szőlőültetvényekben 


Donkó Ádám- Drexler Dóra — Illyés Eszter (t) — Herpergel Zoltán Péter — Valkó Orsolya — 
László Gyula — Török Péter 


EH Bevezetés 


1.1. Problémafelvetés 


A nem körültekintően végzett mezőgazdasági tevékenység következtében a talajok állapotának romlása világszerte, 
így Európában és Magyarországon is jelentős méreteket ölt. Európai viszonylatban a talajok mintegy harmadát káro- 
sítja a tömörödés, míg a víz által előidézett talajerózió a becslések szerint 1,3 millió km2 kiterjedésű területet érint. 


Az ökológiai gazdálkodásban központi szerepet játszik a talaj termékenységének megőrzése, a gazdag talajélet fenn- 
tartása. Különösen nagy kihívást jelent a gyomok elleni védekezés és a növényvédelem, mivel a kémiai gyomirtó és 
növényvédő vegyszerek használata nem engedélyezett. Világossá vált, hogy az évtizedek óta alkalmazott egyoldalú 
mechanikai talajművelés egyértelműen káros hatású, ezen felül munkaigényes és költséges is. A gépekkel való 
gyakori közlekedés a talaj degradációját okozza, mely elsősorban a talaj tömörödésében, levegőtlenné válásában 
nyilvánul meg. Ez kedvezőtlen a talaj élővilága számára, és így gátolja a lebontó- és tápanyagfeltáró folyamatokat. 
A tömörödött talajszerkezet akadályozza továbbá a csapadékvíz bejutását a mélyebb talajrétegekbe, és ezáltal ko- 
moly problémákat okoz, kezdve a csapadékvíz gyors elfolyásától — így az eróziós károktól — a tápanyagok kimosó- 
dásán és a magas párolgási veszteségen át egészen a terméskiesésig. 


1.2. A talajtakarás jelentősége a szőlőtermesztésben 


Külföldön és hazánkban is az 1980-as évektől kezdve különféle talajtakarásos módszerekkel igyekeznek a fenti 
talajdegradációs problémákat orvosolni, melyek nemcsak a szőlészetben és az ökológiai termesztésben, de más 
kertészeti és mezőgazdasági ágazatokban is fokozott jelentőséggel bírnak. Kísérletek sorát állították be hazánkban 
és külföldön egyaránt a takarónövényzet talajra és szőlőnövényre gyakorolt hatásainak vizsgálatára. Az alábbiakban 
röviden összefoglaljuk az eddigi kísérletek legfőbb eredményeit. 


A talaj takarására a leggyakrabban alkalmazott két módszer a levágott (száraz vagy nedves) növényi anyag kihelye- 
zése (mulcsozás, szalmatakarás), és az élő talajtakaró növényzet telepítése. A levágott, száraz vagy nedves mulcs 
használatában lényeges szempont, hogy nem jelent víz-és tápanyagbeli konkurenciát a szőlő számára. Hátránya 
viszont, hogy csak kis mértékben dúsítja a talajt tápanyagokkal, valamint lebomlása során pentozánhatás léphet fel. 
A talajszerkezet javító hatása nem jelentős, illetve beszerzése, szállítása és kihelyezése olykor nehézkes, költséges. 


Az élő talajtakarás esetében lehetőségünk van évelő, egyéves, vagy időszakos takarónövény állomány kialakításá- 
ra. A megfelelő módon alkalmazott talajtakaró növényzet használata kedvezően befolyásolja a talaj szerkezetét, 
tápanyagforgalmát, vízgazdálkodását, élénkíti a talajéletet, kedvező esztétikai hatást nyújt és növeli az ültetvény 
biodiverzitását (1. ábra). 





1. ábra 
Füves-gyógynövényes 
takarónövényzet 





A szőlősorközökben a takarónövényzet fokozza a csapadékvíz beszivárgásának gyorsaságát, amely intenzívebb gyö- 
kérnövekedéshez vezet, ezzel csökkentve a talajtömörödés mértékét. Ugyanakkor az is nyilvánvaló, hogy a taka- 
rónövényzet fajai és a megjelenő gyomflóra versenghetnek a szőlőnövénnyel a vízért és a tápanyagokért, mely 
jelenség akár a szőlő növekedését is visszavetheti. 


Kimutatható, hogy takarónövényzet alkalmazása esetén a szőlő igyekszik elkerülni a gyökérzónában a vízért folyta- 
tott versengést, és a gyökérnövekedését elsősorban a sor alatti területre koncentrálja. Így ebből a talajrészből inten- 
zívebben veszi fel a vizet, ami az ültetvényen belül a tápanyagok jobb felhasználásához vezet. Talajtakaró növényzet 
alkalmazása mellett még a vegetatív növekedés és a termés mennyiségének csökkenése esetén is előfordulhat, 
hogy a szőlőtermés minősége, a cukorfoka, polifenol tartalma nő. Ugyanígy tudjuk azt is, hogy évelő sorköztakaró 
fajok telepítése esetén a szőlőnövény a versengés elkerülése végett mélyebb talajrétegeket sző át a gyökereivel, 
mint az egyéves takarónövények alkalmazásának esetében; így szárazságtűrése fokozódik. Évelő fajok alkalmazása 
során, bár az egyszeri telepítési költség magasabb, de a vetést, és így a talaj bolygatását nem kell rendszeresen, 
minden évben megismételni. Az állandó növénytakarás és az áttelelő növényzet ízeltlábúaknak, kisemlősöknek, 
madaraknak — köztük sok termesztési szempontból is hasznos élő szervezetnek — biztosíthat egész évben búvó- és 
táplálkozó-helyet. 


Mindezen gyakorlati szempontok mellett érdemes megfontolni a takarónövényzet biodiverzitást növelő hatását is. 
Hazánk és Európa jó hírű történelmi borvidékei páratlan természeti értékeket hordoznak, önmagukban is jelentős 
biológiai és kultúrtörténeti értéket képviselnek. Az utóbbi évtizedek intenzív termesztéstechnológiái, a nagy és 
egybefüggő ültetvények, a növényvédő szerek és műtrágyák használata komolyan veszélyeztetik tradicionális bor- 
vidékeink élőhelyeit. 


A hazai és külföldi takarónövényzet-kísérletekben legtöbbször egy, vagy néhány fajból (fűfélék, gabonák, pillangó- 
sok) álló keverékeket használtak. Hazánkban fajgazdag keverékek alkalmazására elsőként 2011-ben került sor az 
ECOVIN projekt (Ausztria-Magyarország Határon Átnyúló Együttműködés) keretében néhány nyugat-magyarországi 
szőlészetben, mely során 11-15 fajt tartalmazó magkeverékek kísérleti vetésére került sor. Jóllehet ilyen típusú 
fajgazdag keverékek alkalmazása először e projekt keretében történt Magyarországon, a keverékek fajösszetétele 
néhány ponton kritikával illethető, tovább fejleszthető. Az ECOVIN keverékekben — a beszerezhetőség okán — több 
olyan faj is szerepel, mely hazánkban természetes gyepekben nem honos (pl. bíborhere). A fajok egy része Kárpát- 
medencén kívüli előállítású. Emellett több, a keverékben alkalmazott kultúrnövény (pl. mustár, mézontófű) bizonyos 
tőkeművelésmódok esetében (pl. alacsony kordon) magas növekedési erélyével kezelési-fenntartási problémákat 





vet fel, egyes kísérleti keverékekben pedig a fűfajok jelenléte (pl. vörös csenkesz, réti perje) nehezen indokolható 
és nem felel meg a termőhelyi viszonyoknak. Hozzá kell tegyük, hogy a keverékek azon természetvédelmi hiányos- 
sága, hogy nem az alkalmazott fajok helyi viszonyokhoz legjobban adaptálódott egyedeinek magjait tartalmazzák 
azzal indokolható, hogy ezek előállítása és beszerzése jelenleg megoldatlan Magyarországon. 


Mindezek okán, 2012 tavaszán természetvédelmi és termesztési szempontokat egyaránt előtérbe helyező takaró- 
növényzet-vizsgálatokba és magkeverék fejlesztésbe kezdtünk gyakorló szőlősgazdák és természetvédelmi szakem- 
berek bevonásával. A számunkra ideális keverék a (1) térségben honos, (2) alacsony termetű, (3) jó talajtakaró ké- 
pességű, (4) lehetőleg évelő és hosszan virágzó, (5) a kereskedelmi forgalomban beszerezhető, (6) szárazságtűrő, 
és (7) különböző gyökeresedési típusú illetve gyökérmélységű gyepi fajokból képzelhető el. 


A fenti alapelvek figyelembevételével munkánk során két új magkeveréket állítottunk össze, melyeket az ECOVIN 
keverékkel és bevetetlen kontroll parcellákkal vetettünk össze botanikai és termesztéstechnológiai szempontokból 
(2. ábra). A hazai előállítású magok alkalmazását beszerzési nehézségek miatt saját keverékeinkben is csak részben 
tudtuk megvalósítani. 





Kontroll 
2. ábra A kísérleti kezelések 
EJ Anyag és módszer 


Kísérletünkben összesen három eltérő összetételű keveréket használtunk fel (1. táblázat). Előzetes ismereteink 
alapján, és a gazdákkal való egyeztetést követően egy pillangós és egy füves-gyógynövényes keveréket állítottunk 
össze. A kísérletben harmadikként használt keverék a Biocont Magyarország Kft. által forgalmazott, kifejezetten 
a fajgazdag szőlősorköz-növényzet kialakítására alkalmas keverék, melyet az ECOVIN projekt során fejlesztettek ki. 
A kísérletben összesen 8 on-farm partner vett részt, 10 különböző adottságú kísérleti parcellával (3. ábra, 2. táblázat). 

3. ábra A kísérleti területek elhelyezkedése Magyarországon 


A keverékeket 2012. március végén-április elején vetettük el. A kísérleti parcellák 12 egymás melletti sorközből 
álltak. Kilenc sorközbe vetettük a magkeverékeket (3 egymás melletti sorközbe egyféle keveréket) míg a negyedik 
három sorköz kontrollként szolgált, amibe nem került magkeverék. Itt a spontán kialakult gyomflórát mértük fel. 
Az egyes gazdaságok olyan módszerrel (kézi, gépi) illetve olyan géppel és beállítással vetették el a magokat, amit 
egyébként is használnak hasonló munkálatokra. A gazdaságok számára így a leginkább életszerű gyakorlati tapasz- 
talatokat lehetett levonni a kísérletből. A keverékekből és az egyes fajaikból szobahőmérsékleten tartott, sterilizált 
földdel töltött, öntözött csíráztató ládákba is vetettünk. Megállapítottuk, hogy az őszi csírázású fajok kivételével a 
többi faj csírázási képessége ideális tenyészkerti körülmények között 60-95 % volt. 


2012. június 25. és 30. között elvégeztük a kísérleti parcellák növényzeti felvételezését. Minden mintaterületen 
minden keverékben és a kontroll sorközökben is sorközönként 5 db 1x1 méteres mintavételi egységet jelöltünk ki, 
és ezekben rögzítettük a hajtásos növényfajokat, valamint szembecslés segítségével megállapítottuk a százalékos 
borítási értékeiket. A mintavételi kvadrátokat a szőlősorközben szisztematikusan, egymástól 1 méter távolságra jelöl- 
tük ki a sor elejétől 20 méter távolságra. A kvadrátokban lévő növényzet magasságát is megmértük, kvadrátonként 
5 ismétlésben. 


A szakirodalom, a gazdákkal való beszélgetések és saját terepi tapasztalataink alapján összeállítottuk a szőlőműve- 
lést akadályozó vagy a szőlővel erősen versengő, és ezért egyértelműen nemkívánatosnak tekintett gyomfajok (a to- 
vábbiakban gyomfajok) listáját. Ide a mélyen gyökerező, a szőlővel a gyökérzónában versengő, gyakori, zavarástűrő 
gyomokat és az emberi bolygatásra nagymértékben felszaporodó, a talajban nagy magkészlettel rendelkező általá- 
nos szántóföldi gyomokat soroltuk. A növényzeti felvételezés adataiból területenként kiszámoltuk az egyes kezelé- 
sek átlagos fajszámát, átlagos borítását a felvétel összborításához viszonyítva, illetve a gyomfajok átlagos fajszámát. 




































































Biocont-  Pillangós TER 
covin gyógynövényes 
Összfajszám | 12 8 15 
Trifolium incarnatum bíborhere 75 

Centaurea cyanus búzavirág 1,0 
Achillea cf. millefolium cickafark 15 
Sanguisorba minor csabaíre 0,5 

Linum perenne évelő len 1.5 
Phacelia tanacetifolia facélia 2,5 

Trifolium repens fehérhere 75 15,0 5,0 
Medicago lupulina komlós lucerna 15,0 15,0 10,0 
Silene vulgaris közönséges habszegfű 15 
Centaurea jacea közönséges imola 10 
Plantago lanceolata lándzsás útifű 10 50 100 
Salvianemorosa ligeti zsálya 15 
Daucus sp. murok T5 

Sinapis alba mustár 5,0 

Fagopyrum esculentum pohánka 145 

Festuca rupicola pusztai csenkesz 30,0 
Lotus corniculatus szarvaskerep 25 150 100 
Onobrychis viciifolia takarmánybaltacim 35,0 15,0 

Coronilla varia tarka koronafürt 10,0 10,0 
Galium verum tejoltó galaj 1,5 
Vicia sativa var. fuliginosa vetési bükköny 15,0 10,0 10,0 
Trifolium pratense vöröshere 15,0 5,0 























1. táblázat: A kísérletben alkalmazott magkeverékek fajszáma valamint összetétele 





























kisérlet s télepülés | dals és teralet | szölőfajta | | Tre "kitettség (lejes I LV 
partner mód pozíció 
Hárslevelű, 
Furmint, 
TEN Királyfurmint, közép- zR 0-5 ő 
Tokaji Borvidék Bakonyi alsó S drga- mapas déli fok felső 
Szőlészeti muskotály, 
és Borászati Tarcal egyéb 
Kütatómtézet- i assesi apiri eoa y Epeei Ea pa aa 
(TSZBK) Hárslevelű, 
Bakonyi felső len paa déli |10fok] közép 
muskotály, magas 
Furmint, Zéta 
főleg Furmint, közép- 
Zöld Birtok Kft. Tarcal Mester-völgy kevés magas déli 5 fok tető 
Hárslevelű kordon 
Gróf Degenfeld ; biz ; alacsony . | 5-10 ; 
Szőlőbirtok Mád Galambos dűlő Furmint kordon nyugati | “ok alsó 
r a ; : TRA ; Royat- a TRE AES 
Tokaj-Hétszőlő Tokaj Kis Garai dűlő Furmint korebe déli 20 fok | felső közép 
Budaházi Furmint So dél 12 fok| felső 
kordon 
Tokaj-Oremus Tolcsva, erea aa a a a ra a a a 
: , ” Royat- dél- ENE. 
Szentvér Hárslevelű kordon délkeleti 3 fok | alsó-közép 
Pendits Kft. n Felső Bea Furmint MERRE nyugati | O fok | alsó-közép 
szántó kordon 
l ; j eses ; alacsony dél- 0-10 | tetőtől az 
Tringa Borpince | Szekszárd |  Porkoláb-völgy Kékfrankos kordon nuga ih ok aljáig 
Illyés Kúria Szekszárd | Porkoláb-völgy | Cabernet Franc meca dél-keleti | 5 fok He] x 
kordon aljáig 





























2. táblázat: A kísérletben résztvevő gazdálkodók kísérleti parcelláinak jellemzői 


A szőlőtermesztők számára rendkívül fontos — ha nem a legfontosabb — szempont, hogy miként hat a takarónö- 
vényzet a termés mennyiségére és minőségére. 2012 őszén kezelésenként öt blokk kijelölésére került sor (5 db 
tőke/blokk), amelyeken próbaszüretet végeztünk. Bizonyos helyszíneken lehetőségünk adódott vesszőtömeget is 
mérni: ez esetben kezelésenként 10-10, cikk-cakkban kijelölt tőkét megmetszettünk, majd azok venyigéjének töme- 
gét mértük, átlagoltuk. 


EH Eredmények és megvitatásuk 


A növényzeti felvételezés eredményei azt mutatják, hogy az átlagosnál szárazabb és melegebb időjárás ellenére 
a tavasszal vetett magok jelentős része kicsírázott és a belőlük fejlődött növények sikeresen megtelepedtek. A 
keverékek évelő fajai közül több tő — takarmánybaltacim (Onobrychis viciifolia), szarvaskerep (Lotus corniculatus), 
vöröshere (Trifolium pratense) — több helyszínen már az első évben virágot is hozott. 

4. ábra A fajszám átlagos alakulása területenként és keverékenként 


A fajszámok ugyanakkor az egyes területeken jelentős eltéréseket mutattak. A vetett kezelések fajszáma szinte 
mindenhol jelentősen meghaladta a kontroll fajszámát, ami azt jelzi, hogy a keverékek legtöbb faja kikelt és megte- 
lepedett a területen (4. ábra). A keverékek átlagos fajszámai egymáshoz hasonlóak voltak egy-egy területen belül, 
de különböztek az egyes területek között, ami azt jelenti, hogy a fajszám alakulását nagyban meghatározzák a ter- 
mőhelyi adottságok és a művelési gyakorlat. 


A következő öt gyomfaj volt a leggyakoribb a kísérleti parcellákban: szőrös disznóparéj (Amaranthus retroflexus), 
fehér libatop (Chenopodium album), apró szulák (Convolvulus arvensis), közönséges kakaslábfű (Echinochloa crus- 
galli) és zöld muhar (Setaria viridis). A különböző keverékek változó arányban voltak képesek elnyomni a kísérleti 
parcellákban megjelenő gyomokat (5. ábra). A Biocont-Ecovin keverékkel és a pillangós keverékkel vetett parcel- 
lákban a kontrollhoz képest általában kisebb gyomborítást figyeltünk meg. Eredményeink alapján úgy tűnik, hogy 
a füves-gyógynövényes keverék a vetés utáni első vegetációs időszakban a vizsgálati területek nagyjából felén 
egyáltalán nem volt képes csökkenteni a gyomok borítását (Tokaj-Hétszőlő, Gróf Degenfeld, Zöld Birtok Kft. és 
a TSZBK területei), más területeken viszont hatása összemérhető volt a Biocont-Ecovin és a pillangós keverékkel 
(Tokaj-Oremus, Pendits Kft., Illyés Kúria, Tringa Borház). 


Feltételezésünk szerint a különbség a kísérleti parcellák eltérő talajtulajdonságai miatt alakulhatott ki (3. táblázat), 
a füves-gyógynövényes keverék gyomelnyomó képessége a kisebb agyagtartalmú talajokon erőteljesebbnek mu- 
tatkozott. A füves-gyógynövényes keverék egyébiránt a másik két keverékhez képest nagyobb arányban tartalmaz 
ősszel csírázó fajokat: pusztai csenkesz (Festuca rupicola), közönséges cickafark (Achillea cf. millefolium), közönsé- 
ges imola (Centaurea jacea), illetve tavasszal csírázó, de az első évben csak kis növekedést mutató fajokat: évelő 
len (Linum perenne), tejoltó galaj (Galium verum). Várakozásaink szerint a vetést követő második évben ennek 
a keveréknek a gyomvisszaszorító képessége emelkedni fog. 

5. ábra A gyomok átlagos százalékos borítási aránya az összborításhoz viszonyítva területenként és 
keverékenként 


A gyomok fajszámát tekintve megállapíthatjuk, hogy egy terület kivételével (Pendits Kft.) a pillangós és a füves- 
gyógynövényes keverékkel vetett parcellákban többféle gyomfajt találtunk, mint a kontroll parcellákban. Az Biocont- 
Ecovin keverékkel vetett parcellák néhány területen (Tringa Borház, Oremus Budaházi terület, TSZBK alsó terület) 
kevesebb gyomfajt tartalmaztak, mint a kontroll (6. ábra). 

6. ábra A gyomok átlagos fajszáma a felvételekben területenként és keverékenként 





A gyomfajok nagyobb változatossága talán a keverékek fajgazdagságával lehet összefüggésben. A sokfajú keverékek 
fajainak tápanyag- és talajnedvesség kihasználása egymástól kissé eltérő, így kis térléptékben változatosabb ter- 
műőhelyi mintázat jön létre. A gyomfajok magjai tömegesen vannak jelen a talajban, és amikor számukra kedvező 
feltételek alakulnak ki, nagy számban kicsíráznak. A többfajú keverékekben többféle gyom találta meg a csírázá- 
sához szükséges feltételeket. Ugyanakkor a gyomok borítása a keverékekkel vetett parcellákban általában kisebb 
volt, mint a kontroll parcellákban (5. ábra), ami arra enged következtetni, hogy a gyomfajok ugyan kicsíráztak, de 
számottevő borítást nem tudtak elérni. Várakozásaink szerint a gyomfajok száma a következő években csökkeni fog 
a keverékekkel vetett parcellákban, mivel az évelő fajok növekedésével és helyfoglalásával a gyomfajok csírázási és 
megtelepedési esélyei csökkennek. 


Humusz CaCO, NO,-N P,O, K,O Ca Mg Fe Mn Cu Zn 


Kísérleti partner KA 


pH 
(Ce) 9/9 9/9 mg/kg mg/kg mg/kg mg/kg mg/kg mg/kg mg/kg mg/kg 


14620 | 497 





Zöld Birtok Kft. 6891 46 | 113 07 544 | 786 [164 (5250 462 | 118 ) 278] 9 34 


Gróf Degenfeld 
Szőlőbirtok 


Tokaj-Hétszőlő 7,47 | 43 L 5,8 1247 166,91 305 (22720 N28 T T22 Sua 
Tokaj Budaházi | 5,29 | 51 | 0,89 0 218 |85,62| 346 | 3030 | 581 | 148 | 161 | 15 | 56 


Oremus |Szentvér | 5,54 | 51 1,6 (0 428 |307,3 | 1412 | 2920 | 380 | 278 | 311 | 41 | 128 





6,22 | 43 | 1,68 0,2 4,14 | 312 | 493 | 3450 | 247 | 142 | 341 14 | 45 

































































Pendits Kft. 6,82 | 44 2,6 0,4 Aa [os9 [I Viz! A5A0 1 548] sz V20ZT eg [214 
Tringa Borpince 736 | 37 | 1,03 10,3 6,2 198 | 173 | 413 | 198 | 26 12 8 1,4 
Illyés Kúria 746 | 38 | 117 11,4 2,8 SS 77 1655 M S 5 7 |65 16 
Táptalaj 68 | 0 42,2 8,8 | 240,08 | 809,1 | 1432 | 46760 | 2916 | 291 17 4 |22,53 





3. táblázat: A kísérleti parcellák talajjellemzői 


A szüreti eredmények vonatkozásában az 7. ábrán bemutatott két tokaji helyszínen a kísérletet úgy állították be, 
hogy a kontrol sorközökben meghagyták a spontán megjelenő gyomflórát, így e két blokk ebből a szempontból 
összehasonlítható. Az adatok igazolják, hogy a sokfajú, vetett állományok a termésmennyiség szempontjából hason- 
lónak, illetve — még ha nem is szignifikáns mértékben —, de kedvezőbbnek bizonyultak a kontrollnál. 

A termésmennyiség 


alakulása az egyes 
TSZBK alsó tábla Tokaj-Oremus (Budaházi) kezelések esetén 











A 8. ábra két olyan helyszínt jelöl, ahol a kontroll területen váltott sorközökben történt a spontán vegetáció megha- 
gyása, úgy, hogy minden második sor mechanikailag művelt volt. Valószínűleg a rendkívül alacsony 2012. évi csa- 
padékmennyiség következtében a szőlő számára kedvezőbb volt a váltott sorközű növénytakaró: mindkét esetben 
a kontrol sorokban mértük a legmagasabb termésmennyiséget és vesszőtömeget (9. ábra). 

50- Az átlagos tőkénkénti 
vesszőtömeg alakulása 
0 E À váltott sorközben művelt 
Tokaj-Hétszőlő Gróf Degenfeld kontroll kezeléses kísérletek 
Szőlőbirtok esetén 


EH Következtetések 


Az évelő, fajgazdag szőlősorköz-növényzet létrehozására tett kísérletünk első éve eredményesnek mondható. Az 
átlagosnál jóval szárazabb és melegebb év ellenére a tavasszal vetett növények kicsíráztak, megtelepedtek és nyárra 
jelentős borítást értek el. A keverékek gyomelnyomó képessége területenként nagy eltérést mutatott, amit többek 
között a talajadottságokban lévő különbségek magyarázhatnak. A kísérletbe bevont gazdák az eddigi tapasztalatok 
alapján megfelelőnek találták az új keverékek magasságát és megtelepedési erélyét. A vizsgálati parcellák egy részén 
tapasztalható csökkent gyomelnyomó képességet a gazdák érzékelik, a füves-gyógynövényes keveréket az első év 
tapasztalatai alapján egyelőre korlátozottan tartják alkalmazhatónak. A takarónövény állományok megújítása indokolt 
egyes szárazabb, vízzel kevésbé ellátott talajú helyszíneken, a rendkívül alacsony éves csapadékmennyiség és az 
aszályos nyári-nyár végi időjárás miatt. 





A Biocont-Ecovin és a pillangós keverékek között a növényzeti felvételezés alapján az első évben nem volt lénye- 
ges különbség fajszám és gyomelnyomó képesség tekintetében. A vetett, sok fajt tartalmazó keverékek a legtöbb 
esetben némileg magasabb termésmennyiséggel és vesszőtömeggel párosultak, amely igazolja a takarónövényes 
vizsgálatok létjogosultságát. Bizonyos helyszíneken azonban, ahol a kontrollként szolgáló spontán vegetáció meg- 
hagyása váltott sorközben történt, a kontrollnál mértünk magasabb termésmennyiséget és vesszőtömeget. Ezek az 
eredményeink összhangban állnak más kutatók megállapításaival, miszerint minden sorköz bevetése ott javasolható, 
ahol legalább 7-800 mm évi csapadék rendelkezésre áll. Ahol ez a feltétel nem teljesül, ott vagy a váltott sorkö- 
zű, vagy pedig időszakos takarónövényzet javasolható. A kapott eredmények alapján a 2013-ban belépő on-farm 
partnerek esetében már váltott sorközben állítjuk be a kísérletet. A keverékek megbízható értékeléséhez és a szőlő- 
növényre gyakorolt hatásának pontosabb megítéléséhez a vizsgálatok folytatása és kiegészítése, a vetett területek 
vegetációváltozásainak további nyomon követése szükséges. 


E További kutatási irányok és 2013-as tervek 


A 2012-es tavaszi vetések előtt a kísérleti területekről standard talajmintavétel és értékelés történt. A jövőben 
talajminták összehasonlító vizsgálatával kívánjuk meghatározni a szőlősorköz-növényzet hatását a talaj fizikai és 
kémiai jellemzőire. Tervezzük a talajnedvesség mérését, ásópróbával értékeljük továbbá a talaj felső 35 cm-ének 
a szerkezetét. A kísérletek termésmennyiségre és minőségére gyakorolt hatását is tovább vizsgáljuk a tőkénkénti 
termésmennyiség megállapításával, és a termésből nyert must cukor- és savtartalmának értékelésével. 


A takarónövényzet szőlő növekedésére gyakorolt hatását a 2013-as tavaszi metszéskor levágott vesszőtömegek ösz- 
szehasonlításával mérjük, informatikai programokkal vizsgáljuk a lombfal sűrűségének alakulását az egyes kezelések 
esetén. Tervezzük a különböző talajtakaró-növényzet kezelésekben a szőlő betegségeinek és kártevőinek monitoro- 
zó vizsgálatát és az egyes kezelések növénykórtani szempontú összehasonlítását. 


A 2013-as évtől további partnerek bevonásával, újabb borvidékekkel is bővítjük a szőlősorköz on-farm hálózatot. 
Ezáltal a hazai termőhelyi adottságok szélesebb spektrumára vonatkozóan tudunk eredményeket bemutatni és 
tanácsot adni a termesztők számára a takarónövényzet alkalmazhatóságáról. Vizsgáljuk az őszi vetésű, időszakos ta- 
karónövény-állományt biztosító magkeverékeket, valamint a soralj takarására alkalmazható növények teljesítményét. 


Célunk mindezen vizsgálatokkal a kísérleti keverékek továbbfejlesztése, gyakorlati alkalmazhatóságuk komplex vizs- 
gálata az ökológiai szőlőtermesztésben. 








Magas biológiai értékű tömegtakarmányt 
biztosító gyep kialakítása az ökológiai 
gazdálkodás keretei között: előzetes 
eredmények 


Hajnáczki Sándor — Csavajda Éva — Illyés Eszter (t) — Donkó Ádám - Drexler Dóra 


EH Bevezetés 


Magyarországon becslések szerint 300-350 ezer hektár parlag keletkezett az elmúlt 50 év folyamán. A szántóföldi 
művelés felhagyása és a parlagok keletkezése az egyik legfontosabb tájainkat érintő, ma is zajló folyamat. A parla- 
gokon számos természetvédelmi szempontból nem kívánatos, özöngyom jellegű faj találja meg az életfeltételeit, 
melyek esetenként káros hatással vannak egészségünkre is. A problémára megoldást jelenthet a gyomos parlagte- 
rületek gyepesítéssel történő rekultivációja, amely — figyelembe véve a termőhelyi adottságokat — lehetővé teheti 
az extenzív gyepgazdálkodást, legelőgazdálkodást. A megfelelő gyepnövényzet alkalmazása biztosíthatja a talaj ter- 
mékenységének fenntartását, a kívánt termésmennyiséget és takarmányértéket, a segítséget az erózió és a defláció 
elleni védekezésben, a termőréteg megtartásában és a terület természeti értékeinek védelmét illetve növelését. 


Ideálisnak tekinthető azon gyepi fajokból álló keverék, amelynek fajkészlete a térségben honos, a legelő állat szá- 
mára értékes beltartalmi mutatókkal bír, jó talajtakaró képességű, lehetőleg évelő, a kereskedelmi forgalomban be- 
szerezhető, szárazság- és taposás tűrő, valamint különböző bokrosodási típusú és eltérő mélységben gyökeresedő 
fajokból áll. Az ilyen ideális keverék megalkotása érdekében 2012 tavaszán gyepnövényzet-vizsgálatokba és gyep- 
vetőmag fejlesztésbe kezdtünk. A fenti szempontok szerint magkeverékeket állítottunk össze melyeket botanikai és 
termesztéstechnológiai nézőpontból teszteltünk az ökológiai gazdálkodás körülményei között. A hazai előállítású 
vetőmagok alkalmazását beszerzési nehézségek miatt csak részben tudtuk megvalósítani. 


EH Anyag és módszer 


Összesen három eltérő összetételű gyepvetőmag keveréket vizsgáltunk négy ismétlésben Bakonycsernyén: egy 
hagyományos pillangós-füves (K1), egy komplett pillangós-, fű-, és gyógynövényfajokat egyaránt tartalmazó (K2) és 
egy pillangós-gyógynövényes keveréket (K3). A kísérletben szereplő fajokat olyan őshonos gyepalkotókból válogat- 
tuk össze, melyeknek a terület termőhelyi viszonyai megfelelőek (1. és 2. táblázat). 





























Fizikai féleség homokos vályog 

pH (KCI) 774 

CaCO, % 276 

humusz 90 0,69 

Arany-féle kötöttség 36 

NO,-N mg/kg 5,37 

PO Z pre Aa talajjellemzői 

2. táblázat: A kísérleti magkeverékek fajszáma és a csíraszám százalékos összetétele 


A kísérletben két kezelést is teszteltünk, amelyek kiválasztásánál arra törekedtünk, hogy a szerény gépesítettséggel 
dolgozó ökológiai kisgazdaságok viszonyait modellezzük. Az első kezelés (FV1) beavatkozás nélküli módszer, ahol 
a keveréket alkotó magokat a meglévő növényállomány közé juttatjuk ki, majd a legelő állatokkal megjáratjuk, elő- 
segítve a magok talajba kerülését. A második kezelés (FV2) egy gépi kaszálást, boronálást, vetést és hengerezést 
jelentett (1. ábra). Mivel a keverékek elvetésekor még nem voltak állatok a kísérleti területen, az első kezelés ese- 
tében is hengerezéssel kellett modellezni a tiprást. A kéttényezős, négyismétléses kísérletben kontroll kvadrátokat 
(FVO) is kijelöltünk. 








1. ábra 

A kísérleti parcellák kijelölése 
a kezelések elvégzése után. 
Gobbra FVT, balra FV2 
kezelés látható) 





A kísérlet során vizsgáltuk az elvetett fajok és a terület meglévő vegetációja közötti kölcsönhatásokat, különöskép- 
pen a spontán megtelepedett növények elnyomóképességét az újonnan vetett fajokkal szemben. Ehhez felmértük 
a tágabb terület növényzetét. A kísérleti parcellákat is magába foglaló terület növényborítottsága átlagosan 25 90 
körül alakult, a vegetáció domináns faja, a siskanád (Calamagrostis epigeios). Az 2. ábrán feltüntetett fajokon kívül 
néhány további gyomfaj is megtalálható volt, mint a magas aranyvessző (Solidago gigantea), közönséges bábaka- 
lács (Carlina vulgaris), egynyári seprence (Stenactis annua), vajszínű ördögszem (Scabiosa ochroleuca), közönsé- 
ges orbáncfű (Hypericum perforatum), valamint a telepített fajok között is szereplő lándzsás vagy keskenylevelű 
útifű (Plantago lanceolata). 

2. ábra A vizsgált terület vegetációjának kezeléseket megelőző fajösszetétele. 





A csírázási próbákat követően meghatároztuk a kísérleti parcellákba vetendő magok mennyiségét és összeállítottuk 
a gyepvetőmag keverékeket. A területek előkészítését követően 2012. április 1-jén megtörtént a vetés. 2012. július 
2-án a kísérleti parcellákon növény-felvételezéseket végeztünk. Minden kezelésben, minden keverékben és a kont- 
roll kvadrátban is rögzítettük a hajtásos növényfajokat, valamint becslés módszerével megállapítottuk a százalékos 
borítási értékeiket. Meghatároztuk továbbá a kvadrátokban lévő növényzet átlagos magasságát (5 pontminta átlaga/ 
kvadrát), valamint a jellemző (domináns) fajok átlagos magasságát az egész vizsgálati területre vetítve. 


3. ábra 

A kísérleti parcellákat 
délnyugati kitettségű, 
12%-os lejtőn jelöltünk ki. 
A felvétel 2012 júniusában 
készült. 





EH Eredmények és megvitatásuk 


A növény-felvételezések eredményei azt mutatják, hogy a szélsőségesen száraz és meleg időjárás ellenére a ta- 
vasszal csírázó magok jelentős hányadából kikeltek a növények és sikeresen megtelepedtek a kísérleti területen. 
A keverékek évelő fajai közül a tarka koronafürt (Coronilla varia), a vetési bükköny (Vicia sativa) és a szarvaskerep 
(Lotus corniculatus) néhány egyede már az első évben virágot is hozott. 


Sajnos a fűfélék közül a csapadékhiány miatt csak a pusztai csenkesz (Festuca rupicola) néhány egyedét lehetett 
megfigyelni. A fűféléket és a gyógynövényeket nagyobb arányban tartalmazó KI és K2 keverékek fajainak megje- 
lenésére, és így gyomvisszaszorító hatására is feltehetően a következő évtől lehet számítani. A jellemzően ősszel 
csírázó fajok: pusztai csenkesz (Festuca rupicola), közönséges cickafark (Achillea cf. millefolium), közönséges imola 
(Centaurea jacea), valamint a nyáron csírázó, de az első évben csak kis növekedést mutató növények: évelő len 
(Linum perenne), tejoltó galaj (Galium verum) terjedésére is 2013-tól van esély. 


A kezelések és a keverékek hatására jelentős pozitív változás állt be a kísérleti parcellák fajösszetételében a kontroll 
parcellákhoz képest. A nem vetett (gyom) fajok száma 5 és 10 faj között változott a kezelt parcellákban, amely meg- 
egyezett a kontroll parcellák átlagos gyomfaj számával. A gyomok fajösszetétele szintén azonos volt. Ugyanakkor az 
összes fajszám mindkét kezelés esetében több mint 40 %-al nőtt a felülvetés következtében, ami egyértelműen a 
gyepalkotó fajok vetésével és sikeres megtelepedésével magyarázható. A 4. ábra szemlélteti, hogy miképp alakult a 
fajszámok aránya az egyes növénycsoportok (pillangósok, gyógynövények, gyomok) vonatkozásában az előkészítő 
kezelések hatására. Érdekes módon az előkészítetlen terepen keltek ki legnagyobb arányban a vetett fajcsoportok, s 
bár a különbség az előkészített parcellákhoz viszonyítva nem jelentős, már önmagában az is meglepő, hogy hasonló 
megtelepedési erélyt tapasztaltunk a két kezelés esetében. Az összes fajszám (az egyes parcellákban meghatáro- 
zott fajok számának összege) tekintetében az előkészítés nélküli parcellákban mintegy 5 %-al több hasznos fajt 
találtunk az előkészítetthez viszonyítva, ami szintén arra enged következtetni, hogy hasonló adottságú terület esetén 
az extenzívebb, kaszálás és boronálás nélküli vetési gyakorlat hatékonyabb a fajszám növelése szempontjából. 

10 Az alkalmazott 

kezelések hatása az 
0 m l egyes növénycsoportok 
Kontroll Előkészítetlen Előkészített fajszámának arányára 


Az egyes keverékek eltérő arányban tartalmazták a három fő gyepalkotó csoport — fűfélék, pillangósok és gyógynö- 
vények — vetőmagjait, amelyeknek csírázási tulajdonságaiban különbségeket tapasztaltunk. A felvételezések ered- 
ményeiben megmutatkoztak a vetőmagkeverékek összeállításakor megadott arányok, ami különösen a kikelt pillan- 
gósok esetében volt szembetűnő (5. ábra). Az ábrán az is jól látszik, hogy a kezelések (FV1 illetve FV2) és a vetések 
(KI, K2 és K3) hatására a gyomok relatív aránya csökkent a kontrollhoz (FVO) képest. 


100 
90 H Pillangós 


I Gyógynövény + fű 
E Gyom (nem vetett faj) E E 


œ 
oO 

















y 
o 





(eN 
o 





u 
o 





A 
oO 





UJ 
o 


Növénycsoport fajszám-aránya 96 























20 5. ábra 
A növénycsoportok 
10 fajszámának egymáshoz 
viszonyított aránya 
0- kezelésenként és 
FV2-KI " FV2-K2  FV2-K3 FVI-KI  FVI-K2 FVI-K3 FVO keverékenként 


A terület legelőként való hasznosíthatósága, valamint eróziós veszélyeztetettsége miatt a növényborítottság szintén 
fontos mutatószámnak tekinthető. Az eredmények alapján megállapítható, hogy a kaszálás és boronálás (FV2) jó 
hatással volt a növényborítottságra (6. ábra). Ez részben annak köszönhető, hogy a területen meglévő vegetáció 
növényi maradványait eltávolítva csökkent az árnyékoló hatás. 

6. ábra 
A növényborítottság 


0 mértéke kezelésenként és 
FV2-KI " FV2-K2 " FV2-K3 " FVI-KI " FVI-K2 ` FVI-K3 ` FVO keverékeñkéñt 











A keverékek részletes borítottsági adatait tekintve azonban szembetűnik, hogy a legelőalakítás szempontjából fon- 
tos fajcsoportok egyik kezelés illetve keverék esetében sem tudtak térben kellően érvényesülni. A pillangósok érték 
el a vetett fajok közül a legmagasabb, mintegy 5 90 körüli borítást, és — az összborítási adatokkal összhangban — az 
előkészített terepen valamivel jobban teljesítettek, mint az előkészítetlennél. 


Az előkészítések hatása ugyanakkor a gyomborítottság esetében is a fentiek szerint érvényesült: a gyomok borítása 
az előkészítetlen parcellákon mutatkozott kisebbnek. Itt az eredetileg jelenlévő, meghagyott és csak megtiprott 
vegetáció továbbra is 20 % körüli borítást mutatott. Az előkészített, kaszált és boronált parcellákon ezzel szemben 
a gyomflóra (elsősorban a siskanád) elfoglalta a terület 25-28 %-át, ami meghaladja az kontroll parcellák gyom- 
borítását is (7. ábra). Összességében elmondható tehát, hogy bár a teljes borítást tekintve az előkészített parcellák 
jobb eredményt mutattak az előkészítetleneknél, a hasznos fajok borítási aránya a gyomokhoz képest az előkészítés 
nélküli terepen volt kedvezőbb. 

7. ábra 
A növényborítottság 


FV2-KI ` FV2-K2 ` FV2-K3 ! FVI-KI ` FVI-K2 ' FVI-K3 ` FVO mértéke kezelésenként 
és keverékenként 























EH Következtetések 


Az aszályos időjárás ellenére kísérletünk első éve is hozott értékelhető eredményeket. A száraz tavaszon vetett 
növények közül a pillangósok arányaikban az elvárható mértékben jelentek meg, a területen jelenlévő agresszív sis- 
kanád (Calamagrostis epigeios) mellett is. Azok a pillangósok (pl. fehérhere), fűfélék és gyógynövények, amelyek az 
első évben nem keltek ki, várakozásaink szerint a második évtől már megjelennek. Azon a helyzeten, hogy az adott 
körülmények között a gyomok abszolút borítottsága nem csökkent jelentősen, sőt, a kaszálás hatására a siskanáddal 
borított terület nagysága kis mértékben növekedett is, a következő időszakban várhatóan előbújó elvetett értékes 
gyepalkotók változtathatnak. 


Fontos technológiai eredmény, hogy az előkészítés nélküli, hengerelt vetés mind a hasznos gyepalkotók fajszámát, 
mind a gyomokhoz viszonyított borítottsági arányát tekintve kedvezőbbnek bizonyult a kaszálás és boronálás utáni 
vetésnél. A keverékek és a vetési technológiák megbízható értékeléséhez és a gyomvegetációra gyakorolt hatásának 
pontosabb megítéléséhez a vizsgálatok folytatása és kiegészítése, a vetett területek vegetációváltozásainak további 
nyomon követése szükséges. 


E További kutatási irányok és tervek 


A bakonycsernyei legelőn az egyes növénycsoportok borításának és fajszámának alakulását tovább kívánjuk vizsgál- 
ni, különös tekintettel a gyógynövények jelenlétére. Új kísérleti parcellák megnyitásával szeretnénk folytatni a gyep- 
javító vetési technológiák összehasonlítását is. Az elsősorban tejelő juh- és kecskeállomány számára kialakítandó 
legelőn meg kívánjuk határozni a növedékek komplett takarmány értéket. Célunk továbbá megállapítani az egyes 
növényfajok relatív gyomküszöb értékét, amelynél az állat már nem legeli le azt. Érdemes lenne továbbá a legelőn 
termelt tej beltartalmi mutatóinak alakulását is elemezni. 

Ökológiai Mezőgazdasági Kutatóintézet 


Küldetésünk 


Az ÖMKI olyan kutatási-innovációs feladatokon dolgo- 
zik, amelyek a gyakorlatban is alkalmazható eredmé- 
nyek révén biztosítják az ökológiai gazdálkodás és élel- 
miszeripar magyarországi továbbfejlődését és hosszú 
távú versenyképességét. 

Hatékony, a kutatást és a gyakorlati szaktanácsadást 
elősegítő 


rendszer megteremtésére törekszünk. 


Az ÖMKI alapelvei a 
hitelesség, a termelők- 
kel és a feldolgozókkal 
szoros együttműködés- 
ben végzett innováció, 
1a gyakorlat-orientált 
kutatás, és a hatékony 
ismeretátadás. 





Saját kutatásaink 


e Zöldségfajták tesztelése és gazdálkodási módszerek 
fejlesztése az ökológiai gazdálkodásban, on-farm 
kísérleti hálózat kiépítésével 

e Ökológiai gazdálkodási módszerek fejlesztése és 
tesztelése szántóföldi termesztésben, on-farm 
kísérleti hálózat kiépítésével 

e Ökológiai gazdálkodásban használható gyep- 
keverékek fejlesztése és tesztelése őshonos, itthon 
termelt szaporítóanyag felhasználásával 


e Bioméhészkedésben alkalmazott ökológiai technikák, 
on-farm kísérleti hálózat kiépítésével 


PhD és posztdoktori ösztöndíjprogram 


Célunk a fiatal kutatók ökológiai gazdálkodással kap- 
csolatos témákban indított kutatásainak segítése. Az 
ÖMKI szakmai és pénzügyi támogatásával számos 
magas színvonalú, több tudományterületet érintő ku- 
tatás zajlik rangos hazai és külföldi kutatóhelyekkel 
együttműködésben. 


Kiadványok 
Tudományos és ismeretterjesztő kiadványokkal, cikkek- 


kel segítjük az ökológiai gazdálkodás hazai gyakorlatát és 
a bio szektor szereplőinek párbeszédét. 


Rendezvények 


Az ágazaton belüli információáramlást kívánjuk előse- 
gíteni konferenciákkal, képzésekkel, szakmai találkozók- 
kal, termesztés-technológiai, szakmapolitikai és érdek- 
képviseleti kérdéseket tárgyalva. 


Munkánkat a svájci Forschungsinstitut für biologischen 
Landbau (FiBL Svájc) szakmai hátterével és a Pancivis 
Alapítvány anyagi támogatásával végezzük. 


Kapcsolat 


Ökológiai Mezőgazdasági Kutatóintézet 
Közhasznú Nonprofit Kft. (ÖMK?) 

Iroda: 1033 Budapest, Miklós tér 1. 
Tel./Fax: +36 1 244 8357, +36 1 244 8358 
info@biokutatas.hu 

www.biokutatas.hu 

